Νόβακ Τζόκοβιτς: «Τον μετέφεραν σε ένα ξενοδοχείο μεταναστών και του έδωσαν ένα βρώμικο δωμάτιο γεμάτο κοριούς» | SPORTS | thepressroom.gr\nΝόβακ Τζόκοβιτς: «Τον μετέφεραν σε ένα ξενοδοχείο μεταναστών και του έδωσαν ένα βρώμικο δωμάτιο γεμάτο κοριούς»\n07/01/2022 - 08:35\nΕνημερώθηκε: 07/01/22 - 08:56\nΤο βράδυ, Τετάρτη, ο Νόβακ Τζόκοβιτς διανυκτέρευσε στο κρατηρήριο του αεροδρομίου της Μελβούρνης και το βράδυ της Πέμπτης σε ξενοδοχειακή μονάδα κράτησης παράνομων μεταναστών. Ο νούμερο ένα αντισφαιριστής στον κόσμο όμως δεν το βάζει κάτω. Μέσω των δικηγόρων του υπέβαλε ένσταση κατά της απόφασης για απαγόρευση εισόδου στη χώρα.\nΟ 34χρονος Σέρβος σταρ και νούμερο 1 της παγκόσμιας κατάταξης στο τένις, είναι αντιμέτωπος με το ενδεχόμενο απέλασης μετά την ακύρωση της βίζας του.\nΗ ένσταση θα πρέπει να εκδικασθεί εγκαίρως, γιατί σε λίγες μέρες αρχίζει το Αυστραλιανό Όπεν και οι διοργανωτές θα πρέπει να γνωρίζουν αν θα μπορέσει να συμμετάσχει ή όχι. Η ομοσπονδιακή κυβέρνηση είπε ότι κατά την άφιξή του στην Μελβούρνη δεν έπεισε τις συνοριακές αρχές για την ιατρική εξαίρεση, η οποία του είχε δοθεί για να μπει στη χώρα ως ανεμβολίαστος κατά του κορωνοϊού. Υπάρχει όμως ένα αναπάντητο ερώτημα: πώς δόθηκε η βίζα στον Τζόκοβιτς πριν επιβιβασθεί στο αεροπλάνο για να έρθει στη χώρα;\nΗ τοπική κυβέρνηση της Βικτώριας και οι διοργανωτές του Όπεν έκαναν δεκτή την ιατρική του εξαίρεση και του έδωσαν το πράσινο φως για να συμμετάσχει, ενώ η απόφασή τους προκάλεσε θύελλα αντιδράσεων σε αθλητικούς και ιατρικούς παράγοντες, καθώς και από την κοινή γνώμη. Ωστόσο, η ευθύνη για την έκδοση βίζας ανήκει στην ομοσπονδιακή κυβέρνηση. Οι δύο πλευρές αλληκατηγορούνται γα το ποιος φταίει για το μπέρδεμα που προκλήθηκε.\nΟ πρωθυπουργός Σκοτ Μόρισον, διατυμπάνισε ότι ουδείς είναι υπεράνω των νόμων και των περιοριστικών μέτρων, ακόμη κι αν πρόκειται για τον καλύτερο αντισφαιριστή στον κόσμο σήμερα. Η απόφασή του σχολιάζεται ποικιλοτρόπως στο εξωτερικό -με αναμενόμενη την οργισμένη αντίδραση στην Σερβία- αλλά ο ίδιος μάλλον θα ελπίζει ότι τα λόγια του θα βρουν θετική απήχηση στο εσωτερικό της χώρας, λίγους μήνες μάλιστα πριν τις εθνικές εκλογές.\n«Καλή φίλη της Αυστραλίας» η Σερβία\nΗ Αυστραλία αυτές τις ημέρες βιώνει ραγδαία αύξηση νέων κρουσμάτων κορωνοϊού και ο κ. Μόρισον δέχεται σφοδρές επικρίσεις για το πώς η κυβέρνησή του χειρίστηκε την κατάσταση με την πανδημία. Ο πρόεδρος της Σερβίας, Αλεξάνταρ Βούτσιτς, σύμφωνα με ανατποκρίσεις από το Βελιγράδι, είπε ότι ο Τζόκοβοτς είναι θύμα «παρενόχλησης» και ότι «όλη η Σερβία είναι στο πλευρό του». Ο Αυστραλός πρωθυπουργός πάντως, διέψευσε ότι η ακύρωση της βίζας έγινε για λόγους που έχουν να κάνουν με την Σερβία, η οποία «είναι καλή φίλη της Αυστραλίας», όπως είπε.\nΈξω από την ξενοδοχειακή μονάδα στην Μελβούρνη, όπου κρατείται ο Τζόκοβιτς, έσπευσαν άνθρωποι της σερβικής παροικίας και άλλοι υποστηρικτές του, εκφράζοντας την οργή τους για την συμπεριφορά που επιδείχθηκε στον κορυφαίο αντισφαιριστή. Ο άλλος σούπερ σταρ της παγκόσμιας αντισφαίρισης, ο Ισπανός Ραφαέλ Ναδάλ, ο οποίος επίσης είναι στην Μελβούρνη, προετοιμαζόμενος για το Όπεν, είπε ότι είναι κατανοητή και αναμενόμενη η δυσφορία των Αυστραλών με την όλη υπόθεση που δημιουργήθηκε γύρω από την συμμετοχή ή όχι του Τζόκοβιτς. «Για μένα το μόνο ξεκάθαρο πράγμα είναι πως αν είσαι εμβολιασμένος μπορείς να αγωνιστείς στο Αυστραλιανό Όπεν και οπουδήποτε αλλού. Κατά την γνώμη μου ο κόσμος έχει υποφέρει αρκετά για να μην τηρούνται οι κανονισμοί», είπε ο Ισπανός και πρόσθεσε: «Πολλοί άνθρωποι πέθαναν τα τελευταία δύο χρόνια. Πιστέυω ότι το εμβόλιο είναι ο μόνος τρόπος για να σταματήσουμε την πανδημία».\nΤη δική του εκτίμηση κατέθεσε ο πρώην διευθυντής του αυστραλιανού Όπεν, Πωλ Μακναμή, ο οποίος μιλώντας σε τοπικά MME είπε ότι η περίπτωση με την ανάκληση της βίζας δεν έχει προηγούμενο. Η στροφή 180 μοιρών έχει «πολιτική οσμή», ανέφερε ο κ. Μακναμή, που είναι από τα πλέον σεβαστά πρόσωπα της αυστραλιανής αντισφαίρισης.\nΤο μήνυμα του Τζόκοβιτς\nΜήνυμα στον αδερφό του, Τζόρτζε, έστειλε ο Νόβακ Τζόκοβιτς μέσα από το ξενοδοχείο όπου διαμένει, μετά την απαγόρευση εισόδου στην Αυστραλία.\nΚατά τη διάρκεια συνέντευξης Τύπου, ο αδερφός του "Νόλε" μετέφερε το μήνυμα που του έστειλε το Νο1 της παγκόσμιας κατάταξης στο τένις. "Ο Θεός τα βλέπει όλα. Η ευλογία μου είναι πνευματική, η δικιά τους είναι υλική", έγραψε ο Τζόκοβιτς στον αδερφό του, σύμφωνα με όσα μετέφεραν τα σερβικά ΜΜΕ.\nΟ πατέρας του, Σέρτζαν, η μητέρα του, Νταϊάνα και ο αδερφός του Τζόρτζε μίλησαν σε εκπροσώπους του Τύπου στο Βελιγράδι και ξέσπασαν κατά της κυβέρνησης και του πρωθυπουργού της Αυστραλίας.\nΟ πατέρας του Νόβακ, Σέρτζαν Τζόκοβιτς υποστήριξε ότι οι συνοριακές αρχές συμπεριφέρονται στο γιο του σαν «κοινό εγκληματία» ενώ χαρακτήρισε «σοβινιστική» την κυβέρνηση της Αυστραλίας. Ο Σέρτζαν Τζόκοβιτς κάλεσε τους πολίτες να επιφυλάξουν υποδοχή ήρωα στον Νόβακ Τζόκοβιτς όταν θα επιστρέψει στο Βελιγράδι. Η μητέρα του Τζόκοβιτς, Νταϊάνα, συνέκρινε τον γιό της με κρατούμενο. «Αισθάνομαι τρομερά από χθες που τον κρατούν φυλακισμένο. Δεν είναι δίκαιο. Δεν είναι ανθρώπινο. Ελπίζω ότι θα κερδίσει», είπε στο Associated Press μετά από σύντομη τηλεφωνική συνομιλία μαζί του από το Βελιγράδι.\nΠρώτος μίλησε ο Τζόρτζε Τζόκοβιτς χαρακτηρίζοντας την κράτηση του αδελφού του «ως το μεγάλυτερο αθλητικό και διπλωματικό σκάνδαλο» και εξήγησε το γιατί.\n«Ο Νόβακ δεν είχε απευθείας επικοινωνία με τις αρχές της Αυστραλίας αλλά μέσω της Tennis Australia και μαζί κατέληξαν σε συμφωνία για τη χορήγηση ιατρικής εξαίρεσης. Η Tennis Australia κατέθεσε την αίτηση όχι ο Νόβακ και ο αδερφός μου είχε τα ίδια χαρτιά που παρουσίασαν και άλλοι τενίστες οι οποίοι είναι ήδη στην Αυστραλία».\nΑμέσως μετά αναφέρθηκε στις συνθήκες κράτησης του λέγοντας ότι: «Τον μετέφεραν σε ένα ξενοδοχείο μεταναστών και του έδωσαν ένα βρώμικο δωμάτιο γεμάτο κοριούς, χωρίς να έχει μαζί του τα προσωπικά του αντικείμενα τα οποία του είπαν ότι θα τα πάρει με την επιστροφή του στην Ευρώπη!\nΤου συμπεριφέρθηκαν ως εγκληματία, ενώ είναι ένας υγιής, αξιοπρεπής άνθρωπος ο οποίος δεν έχει θέσει σε κίνδυνο τη ζωή κανενός και δεν έχει πράξει κανένα αδίκημα!»\nΚατόπιν αναφέρομενος σε προσωπικό επίπεδο προς τον πρωθυπουργό της Αυστραλίας Σκοτ Μόρισον είπε με οργή: «Εσύ, ο διάσημος πρωθυπουργός της μακρινής και γεμάτης φυσικές ομορφιές χώρας, συμπεριφέρεσαι σύμφωνα με τις δικές σου αρχές, που δεν έχουν καμία σχέση με εμάς και τις αρχές μας. Εμείς είμαστε άνθρωποι, και εσείς, κύριε, δεν είστε».\nΚλείνοντας διάβασε και το μήνυμα του Νόβακ προς τον σερβικό λαό.\n«Ο Θεός βλέπει τα πάντα. Η δική μου ευλογία είναι πνευματική, η δική τους είναι υλική», ήταν τα λόγια που μετέφερε και χρησιμοποιώντας θρησκευτικές αναφορές εν όψει της σημερινής ημέρας όπου οι Σέρβοι γιορτάζουν τα Χριστούγεννα κάλεσε τους συμπατριώτες του να συγκεντρωθούν για να υποστηρίξουν τον αδελφό του.


ΚΟΝΣΕΡΒΑ SAM'S FIELD CHICKEN & CARROT – animaniagr\nΚΟΝΣΕΡΒΑ SAM'S FIELD CHICKEN & CARROT\nΣΥΝΘΕΣΗ: 66 % κοτόπουλο, 14 % συκώτι κοτόπουλου, 10 % καρότο, 8,5 % ζωμός, 1 %μέταλλα, 0,5 % Λάδι σολομού.\nΑΝΑΛΥΤΙΚΑ ΣΤΟΙΧΕΙΑ: υγρασία 75,0 %, πρωτεΐνη 10,8 %, λίπος 6,6 %, τέφρα 2,5 %, ίνες 0,4 %.\nΘΡΕΠΤΙΚΑ ΠΡΟΣΘΕΤΑ ΑΝΑ 1 KG: βιταμίνη D3 200 I.U., βιταμίνη E (α-τοκοφερόλη) 30 mg, ψευδάργυρος, 15 mg, μαγγάνιο 3 mg, ιώδιο 0,75 mg, σελήνιο 0,03 mg.\nΟΔΗΓΙΕΣ ΣΙΤΙΣΗΣ: Να σερβίρεται σε θερμοκρασία δωματίου. Μετά το άνοιγμα της συσκευασίας, να φυλάσσεται στο ψυγείο. Η ποσότητα σερβιρίσματος μπορεί να ποικίλλει ανάλογα με τη φυλή του σκύλου και την εποχή.


Χρόνια πολλά μαμά! - Mothersblog.gr\n14 Μαϊ 2017\tΕγω θα σου τα πω\nΜάνα, μητέρα, μαμά. Οι μανούλες γιορτάζουν σήμερα και είναι μια γιορτή που από μικρή ηλικία μαθαίνουμε να τιμάμε. Μια αγκαλιά, ένα φιλί και ένα σ' αγαπώ είναι πάντα αρκετά για τους δείξουμε τί σημαίνουν για μας.\nΟι μαμάδες είναι οι ηρωίδες της ζωής μας και γιορτάζουν κάθε μέρα. Είναι η προσωποποίηση της αληθινής αγάπης. Μιας αγάπης ανιδιοτελούς, που δεν έχει όρια. Όσο χρονών κι αν είσαι, η μάνα είναι πάντα μάνα. Πάντα την θες δίπλα σου, πάντα θες την αγκαλιά της, τις συμβουλές της, ακόμα και τις παρατηρήσεις της.\nΕίναι το άτομο που πριν από τον ερχομό σου σε αυτόν τον κόσμο σε έχει αγαπήσει όσο τίποτα. "Σ' αγαπώ πιο πολύ κι απ' τη ζωή μου". Μια φράση που όλες έχουν πει στα παιδιά τους. Μια φράση που κυριολεκτεί σε κάθε της λέξη. Το νοιάξιμό της για το παιδί της και η ευτυχία του είναι πάνω από οτιδήποτε άλλο.\nΑυτή η μέρα είναι απλά μια σφραγίδα της ευγνωμοσύνης που τους έχουμε. Μια μέρα που γιορτάζουμε το "ευχαριστώ" που δεν έχουν ανάγκη να ακούσουν, αλλά νιώθουμε την ανάγκη να τους πούμε.\nΠου είσαι πάντα εκεί για μένα.\nΠου το χαμόγελό μου έχει για σένα την μεγαλύτερη αξία.\nΠου με αγαπάς γι' αυτό που είμαι.\nΠου το μόνο που θες είναι να είμαι καλά.\nΠου από ένα "καλημέρα" μου καταλαβαίνεις αν έχω κάτι.\nΠου νιώθεις περήφανη για ό,τι κάνω.\nΠου πάντα με στηρίζεις.\nΠου πάντα έχεις τον τρόπο να με ηρεμείς.\nΠου όση δουλειά κι αν έχεις, πάντα θα κάτσεις να με ακούσεις.\nΠου πάντα, ακόμα κι αν κατέβω μέχρι τον κήπο θα μου πεις "να προσέχεις".\nΠου τόσες φορές έχεις χάσει τον ύπνο σου επειδή ήμουν έξω μέχρι αργά.\nΠου όσες φορές κι αν σου μίλησα απότομα ποτέ δεν μου κράτησες κακία.\nΠου το να με φροντίζεις σου δίνει χαρά.\nΠου έχεις την πιο γεμάτη αγκαλιά του κόσμου.\nΠου όσο χρονών κι αν είμαι θα με βλέπεις πάντα το μωρό σου.\nΠου ενώ έχεις τον πιο εξαντλητικό ρόλο, λες ότι έχεις τον πιο υπέροχο ρόλο και το αποκαλείς ευλογία.\nΜαμά σ' ευχαριστώ απλά που υπάρχεις στη ζωή μου. Σ'αγαπώ και είσαι η καλύτερη μαμά του κόσμου.


«Στους Βράχους στα Μετέωρα» 26/6 | Meteora24\nΑρχική Απόψεις «Στους Βράχους στα Μετέωρα» 26/6\n@ Αν και την χαρά αγαπητοί μου καλαμπκιώτες σας τη στέρησαν οι 18 αιρετοί του Δήμου οι οποίοι αντί να προωθήσουν την επιθυμία των πολλών, ψήφισαν τα συμφέροντα των ολίγων και έτσι η καλή πρόθεση της νυν Δημοτικής Αρχής, πήγε περίπατο.\n@ Να σας χαιρόμαστε και να έρθετε στο μέλλον να ζητήσετε ψήφο από τον καλαμπακιώτικο λαό.\n@ Δυστυχώς για μια ακόμη φορά φάνηκε πόσο μικροί είναι όλοι τους σερνόμενοι πίσω από τις ορέξεις ορισμένων που τους έχουν «πιασμένους» από το «λαιμό» και τους σέρνουν όπου θέλουν.\n@ Πολιτικό ανάστημα μηδέν και μηδέν παραγωγή για την πόλη και τον Δήμο. Και άντε να το καταλάβω, οι αιρετοί του πρώην Δημάρχου πήραν εντολή να εξυπηρετήσουν τα συμφέροντα πρώην «δικών τους παιδιών», άλλα ο Παπαμιχαήλ και ο Χαντζιάρας ούτε πήραν γραμμή, τι ψήφισαν, απ’ ότι κατάλαβα.\n@ Άλλο ήταν το θέμα κι αλλά κατάλαβαν και φυσικά άλλα ψήφισαν! Θεωρίες ολόκληρες, άνευ ουσίας. Θυμηθήκαμε Περιφερειακούς (άμα γίνει να με γράψετε) θυμήθηκαν μελέτες κυκλοφοριακές, mall και πολλά άλλα τα οποία τα ξεφούρνισαν στο Πολιτιστικό Κέντρο όπου έγινε η συνεδρίαση, ψήφισαν κατά και πήγαν ήσυχοι για ύπνο και με το εντός τους επίσης «φουσκωμένο» ως σαν παγωνια, γιατί δεν πέρασε η πρόταση της δημοτικής Αρχής.\n@ Αφήστε που ακούγοντας τον κ. Παπαμιχαήλ ραδιοφωνικά τις προηγούμενες ημέρες έφερνε γύρω από τη λάμπα και στο τέλος πήρε για μια ακόμη φορά την «εκδίκηση» του γιατί δεν πήρε την προεδρεία του ΚΕΝΑΚΑΠ! Φαίνεται να μην «ξεχνά» ο Γιάννος!\n@ Τον άκουσα και σε σημερινές δηλώσεις του στο Ράδιο Μετέωρα και με απογοήτευσε πολύ… Αλλιώς τον περίμενα. Πηγαίνει Τρίκαλα, μέσω Ιωαννίνων με φλυαρείες!\n@ Να σημειώσω στο σημείο αυτό ότι το θέμα στο Δ.Σ. δεν ήταν τίποτε άλλο από το κλείσιμο για λίγες ώρες κάθε βράδυ της οδού Τρικάλων, ώστε ελεύθερα οι δημότες να περπατούν, χωρίς την ενόχληση οχημάτων τα οποία περνούν «βολίδα» και όποιον πάρει ο χάρος.\n@ Δεν αφορούσε καμιά τρομακτική παρέμβαση η οποία θα έφερνε δεν ξέρω και γω πόσα προβλήματα!\n@ Πάντως ο δικηγόρος των συμφερόντων της Καλαμπάκας, ανάφερε πως το κλείσιμο της οδού και η βόλτα που θα γινόταν, είναι μια «παλαιομοδίτικη παρέμβαση» η οποία στο σήμερα δεν μπορεί να σταθεί.\n@ Επιχειρήματα να γελούν και οι όρνιθες!\n@ Δεν στέκεται το κλείσιμο της οδού και η βόλτα δηλαδή και στέκονται τα ΙΧ , τα δίτροχα, τα μαύρα μας τα χάλια σε μια πόλη με «μικρούς» αιρετούς που σέρνονται πίσω από κάθε συμφέρον και λένε, ναι, τρομερές ανοησίες.\n@ Βλακείες, ατεκμηρίωτες, τοποθετήσεις επί του θέματος οι οποίες τους εκθέτουν, αλλά αφού ο «αρχηγός» είπε ότι πρέπει να εξυπηρετηθούν συμφέροντα, πρέπει να εξυπηρετηθούν! Τελεία και παύλα.\n@ Οι δημότες βλέπουν, περιμένουν όμως και δεν ξεχνούν!\n@ Λάθη μεγάλα, πισωγύρισμα και η εξυπηρέτηση συμφερόντων, φαίνεται ξεκάθαρα και ο κόσμος πιστέψτε με, είναι απογοητευμένος με όσους ψήφισαν κατά του συγκεκριμένου θέματος.\n@ Μόλις βγήκε η αρνητική απόφαση για το κλείσιμο της Τρικάλων, φίλοι που εκείνη την ώρα ήμαστε στην οδό Τρικάλων, κουνούσαν το κεφάλι τους και είπαν: «Δεν υπάρχει καμιά καμιά σωτηρία για την πόλη με αυτούς που μπλέξαμε».\n@ Επίσης ο πρων Δήμαρχος Καστανιάς και προισταμενος των τεχνικών υπηρεσιών του Δήμου Μετεώρων κ. Κωστας Τόλης, σε σχολιό του στο fb ανέφερε: «Πολύ ενδιαφέρουσα η σημερινή συνεδρίαση του Δημοτικού συμβουλίου. Θυμήθηκαν κάποιοι τον περιφερειακό δρόμο , την πεζοδρόμηση της οδού Τρικάλων , το ανοιχτό κέντρο εμπορίου (open mall) λες και αυτό ήταν το θέμα. Μίλησαν για «σοβαρές μελέτες» , λοιδορηθηκαν άξιοι μελετητές που κατά καιρούς έχουν ασχοληθεί με αντικείμενα που ξαφνικά όλοι γίναμε «ειδικοί» και μας κούνησε το δάκτυλο συνιστώντας μας να προσέχουμε κάποιος που εκπροσωπούσε κάποιους χρησιμοποιώντας επιλεκτικά κάτι που αν το είχε πει από την αρχή δεν θα χρειάζονταν να ξημερωσουμε. Σας ευχαριστούμε για την παρουσία σας. Απευθύνομαι σε όλους».\n@ Τι άλλο να πει ο άνθρωπος! Γέμισε ο τόπος ξερόλες, ασχετολόγους και ανθρώπους που διαστρεβλώνουν την αλήθεια!\n@ Ο πρώην μίλησε για «μαύρες σελίδες» της Δημοτιής Αρχής Αλέκου, αλλά ξεχνά πως οι μαύρες μέρες για την Καλαμπάκα, πέρασαν ευτυχώς τον Μαϊο του 2019!\n@ Άντε, καλή σας ημέρα…


Πράσινη Ασπίδα: Με επιτυχία πραγματοποιήθηκε η δεντροφύτευση στη Τάλα (φώτο) – Green Press Cyprus\nWeb TVΚύπροςΚύριες ΕιδήσειςΠεριβάλλονΠεριβάλλον & Άνθρωπος\nΠράσινη Ασπίδα: Με επιτυχία πραγματοποιήθηκε η δεντροφύτευση στη Τάλα (φώτο)\nΠραγματοποιήθηκε σήμερα, 3/4/2022, με μεγάλη επιτυχία η εκδήλωση δεντροφύτευσης μας στην κοινότητα Τάλας, πάνω από της παρυφές της Ιεράς Μονής Αγίου Νεοφύτου, που έχουν πληγεί από πυρκαγιές. Η ΠΡΑΣΙΝΗ ΑΣΠΙΔΑ διά μέσου του προγράμματος Youreforestcyprus σε συνεργασία με τον Σύνδεσμο “Αγκαλιάζω με αγάπη”, την πρωτοβουλία “1,000,000 δέντρα”, “Το περιβόλι του Αγίου Λαζάρου “, πραγματοποιησαν την αρχή για μια νέα μεγάλη δεντροφύτευση 6000 δέντρων. H εκδήλωση ήταν υπό την αιγίδα του υφυπουργού καινοτομίας κ. Κόκκινου\nΣτην εκδήλωση παραστάθηκαν ο Πανιεροτατος Μητροπολίτης Πάφου Κ. Γεωργίου, εκπρόσωποι κομμάτων,σχολεία, οργανισμοί και φορείς από όλη την Κύπρο. Στην συμμέτοχη και παρουσίαση του προγράμματος συνέφερε και ο Μάριος Πρίαμος, ενώ γινόταν ταυτόχρονη μετάδοση από το ΡΑΔΙΟ ΠΡΩΤΟ.\nΗ εκδ ήλωση ξεκίνησε με μερικά λόγια από τον πρόεδρο της “ΠΡΑΣΙΝΗΣ ΑΣΠΙΔΑΣ” κ. Κυριάκο Ανδρεου. Χαρακτηριστικά ανέφερε πως η ΠΡΑΣΙΝΗ ΑΣΠΙΔΑ, ως ανεξάρτητη οργάνωση, κατάφερε σε λιγότερο από ένα χρόνο να φυτέψει πέραν των 10,000 δένδρων, με πρόσχημα πως η οικολογία δεν πρέπει να έχει σύνορα, αλλά ούτε και πολιτικά χρώματα. Ο ίδιος τόνισε πως “τα πολλά λόγια είναι φτώχεια και πως εμείς προβαινουμε σε πράξεις”.\nΟ Πανιεροτατος Μητροπολίτης Πάφου δε, ευχαρίστησε και συνεχαιρε την δράση της ΠΡΑΣΙΝΗΣ ΑΣΠΙΔΑΣ και μάλιστα ευχήθηκε να απολαύσουν τα φυσικά αποτελέσματα, όχι μόνο τα παιδιά και τα εγγόνια μας, αλλά και εμείς οι ίδιοι.\nΣε συνέχεια δόθηκαν σε όλους τους εθελοντές τιμητικά διπλώματα για την συμμετοχή τους, ενώ όλα τα παιδάκια κάτω των 10 ετών έλαβαν με ενθουσιασμό τιμητικά μετάλλια. Καθ’ όλη τη διάρκεια υπήρχαν άφθονα εδέσματα και ποτά για τους παρευσικομενους, αλλά και μουσική και χορός.\nΗ ΠΡΑΣΙΝΗ ΑΣΠΙΔΑ υπόσχεται να συνεχίσει τέτοιες δράσεις και πρωτοποβουλιες, ώστε όλοι μαζί να καταφέρουμε να δώσουμε οξυγόνο και χρώμα στην Κύπρο μας.\nPrevious articleΑιματηρή έκρηξη σε αγορά της Καμπούλ\nNext articleΟυκρανία: Ζευγάρι νεόνυμφων Ουκρανών εθελοντών φωτογραφίζεται στα ερείπια του βομβαρδισμένου Χαρκόβου


by Jimmy Taylor 28 Ιουνίου, 2021, 10:39 πμ 135 Views\nΈνα τζάκι μπορεί να διακοσμηθεί για κάθε εποχή και γιορτές. Και επειδή το καλοκαίρι έφτασε, είναι καιρός να διακοσμήσετε το τζάκι σας για αυτήν την υπέροχη σεζόν, έτσι ώστε κάθε φορά που το κοιτάζετε, να νιώθετε μια καλοκαιρινή αύρα. 33 Ιδέες Καλοκαιρινής Διακόσμησης Υπνοδωματίου\nΤι στυλ διακόσμησης να επιλέξετε για ένα καλοκαιρινό τζάκι\nΕάν έχετε διακοσμήσει με κάποιο στυλ το δωμάτιο, παραμείνετε σε αυτό. Εάν δεν υπάρχει, σκεφτείτε κάτι που συνδέει το καλοκαίρι με εσάς: αγροικία (αν περνάτε το ένα καλοκαίρι στην εξοχή), ακτές και παραλίες, δάση και ούτω καθεξής. Η επιλογή μόνο ενός στυλ θα κάνει το τζακι σας πολύ πιο κομψό.\nΠοια χρώματα να χρησιμοποιήσετε για ένα καλοκαιρινό τζάκι\nΤο καλοκαίρι είναι η εποχή φωτεινών αποχρώσεων, τολμηρών μοτιβων και διασκέδασης και αυτή είναι η κατάλληλη στιγμή για να τα χρησιμοποιήσετε όλα! Κίτρινο, κόκκινο, φούξια, ροζ, μπλε, πορτοκαλί και πολλά άλλα χρώματα και διάφορα μοτίβα όπως, καρό, πουά, ρίγες και ούτω καθεξής. Μπορείτε να επιλέξετε και ουδέτερα χρώματα που ταιριάζουν εξίσου με το καλοκαίρι.\nΤι διακοσμητικά να επιλέξετε για ένα καλοκαιρινό τζάκι\nΜπορεί να είναι κυριολεκτικά οτιδήποτε! Μπορείτε να δημιουργήσετε ένα λιτό σύγχρονο καλοκαιρινό τζάκι με μερικά βιβλία και πρασινάδα σε γλάστρες. Για στυλ αγροικίας επιλέξτε κουβάδες, κανάτες, ξύλινες χάντρες, ψεύτικες πρασινάδες, άνθη σε γλάστρες και βάζα, ένα στεφάνι με λουλουδια και μερικές μπάλες βρύα. Για boho επιλέξτε μακραμέ και φτερά. Όλα τα είδη άνθισης και πρασινάδας, φυσικά ή ψεύτικα, θα δημιουργήσουν την κατάλληλη ατμόσφαιρα. Θέλετε κάτι παραθαλάσσιο; Προσθέστε θαλάσσια πλάσματα ή έργα τέχνης που σχετίζονται με τη θάλασσα.\nΔείτε ακόμη 40 μοναδικές ιδέες καλοκαιρινής διακόσμησης με κεριά!\nΔείτε επίσης Καλοκαιρινή διακόσμηση: αίσθηση παραλίας με αυτές τις 45 κατασκευές με κοχύλια\nδιακόσμηση τζακιούιδέες καλοκαιρινής διακόσμησης τζακιούκαλοκαιρινή διακόσμηση τζακιού\nPrevious article 27 Όμορφες Ιδέες για Ροζ Τραπεζαρίες\nNext article Φθηνές διακοπές: Με 20 ευρώ και μια ώρα απόσταση από Αθήνα!\n27 Όμορφες Ιδέες για Ροζ Τραπεζαρίες


ΑΜΦΙΚΤΥΩΝ: Ο Οθωνικός Στρατώνας της Ακρολαμίας\nΒαρόσι Ζητουνίου (τοιχογραφία του λαϊκού ζωγράφου Ιωάν. Παγώνη, 1830)\nΗ Λαμία περιήλθε (μετά το μέσον του 4ου αι. π.Χ.) στην κυριαρχία του Φιλίππου Β’. Το 302 π.Χ. απελευθερώθηκε από το Δημήτριο τον Πολιορκητή. Στη συνέχεια παρέμεινε κάτω από την επιρροή των Θεσσαλών και των Αιτωλών. Στο Λαμιακό πόλεμο (323-322 π.Χ.) ο Αθηναίος στρατηγός Λεωσθένης σκοτώθηκε έξω από τα τείχη της Λαμίας, ενώ πολιορκούσε τους Μακεδόνες που υπερασπίζονταν τη Λαμία. Το 190 π.Χ. ο Ρωμαίος ύπατος Μάνιος Ακίλιος Γλαβρίων κατέλαβε και λεηλάτησε άγρια την πόλη. Τον 13ο και 14ο αι. πέρασε διαδοχικά στα χέρια των ξένων κατακτητών του Μεσαίωνα, Φράγκων και Καταλανών και πήρε την ονομασία «Κάστρο».\nΤο 1446 κατελήφθη οριστικά από τους Τούρκους και παρέμεινε στην κατοχή τους μέχρι την απελευθέρωση της Λαμίας το 1833.\nΤο Κάστρο της Λαμίας, μαζί με το Κάστρο της Μονεμβασιάς και το Παλαμήδι (κάστρο του Ναυπλίου) τραγουδήθηκε από τη λαϊκή μούσα και τιμήθηκε ιδιαίτερα με τα λόγια :\nΛελούδι της Μονομβασιάς / και κάστρο της Λαμίας /\nκαι Παλαμήδι τ’ Αναπλιού, / άνοιξε να μπω μέσα …κλπ.\n2. Απελευθέρωση της Λαμίας απ’ τους Τούρκους\nΜετά τη διάσκεψη του Λονδίνου το 1832 και τη συμφωνία από την Τουρκία των νέων συνόρων, η επαρχία Ζητουνίου ανήκε στο ελεύθερο ελληνικό κράτος. Από τις 15/27 Φεβρουαρίου 1833 διατάχθηκε η κατάληψη της επαρχίας Ζητουνίου. Την ευθύνη της υλοποίησης είχε ο Βαυαρός συνταγματάρχης Ντ’ Άλμπερτ με δύναμη στρατού από 350 Βαυαρούς στρατιώτες.\nΟ Τούρκος στρατιωτικός διοικητής της Λαμίας και έπαρχος - στην αρχή - αρνήθηκε να παραδώσει την πόλη. Ο Βαυαρός αξιωματικός Κουχενράτερ, που ήταν υπεύθυνος για την ομαλή παραλαβή (απελευθέρωση) της Λαμίας από τους Τούρκους αφηγήθηκε :\n“… Όταν μετέβην εις Λαμίαν μετά του λόχου μου και του ογδόου, ταχθέντος και αυτού υπό τας διαταγάς μου, δια να παραλάβω την πόλιν εκείνην μετά του αρχαίου φρουρίου παρά των κατεχόντων αυτά Τούρκων, ήρθε μαζί μου και ο υπολοχαγός του πυροβολικού Βόθμερ, οδηγών ορειβατικήν πυροβολαρχίαν. Ο Τούρκος στρατιωτικός διοικητής ηρνήθη να παραδώση την πόλιν, διότι είχεν εις Λαμίαν, ως έπαρχος, μεγαλοπρεπές νεόδμητον ξύλινον οικοδόμημα και ανέμενεν εκ Κωνσταντινουπόλεως οδηγίας, δια να μάθη, εάν περιλαμβάνετο εις την σύμβασιν και η Λαμία. Ευκόλως εννόησα ότι ο Βέης δεν ήθελε να εγκαταλείψη το καινουργές του ξύλινον μέγαρον, φρονών βεβαίως ότι ο κερδίζων καιρόν κερδίζει το παν. Τότε έστειλα αξιωματικόν μετά του διερμηνέως μας προς τον στρατιωτικό διοικητήν και του διερμήνευσα ότι μόνον 24 ώρας του δίδω προθεσμίαν. Έπειτα ετοποθέτησα τους δύο μου λόχους επί καταλλήλου υψώματος, επάνω εις το οποίον διέταξα ν’αναβή και η ορειβατική πυροβολαρχία, μετά των δύο ολμοβόλων της. Οι Τούρκοι είχον αποχωρήσει εις το αρχαίον, Ενετικόν φρούριον, εις το οποίον είχε μεταβή ο Βέης με το χαρέμιον. Όταν είδον οι Τούρκοι την σταθεράν μου απόφασιν, ο Βέης μου διεμήνυσε, την άλλην πρωίαν, ότι, μετά μεσημβρίαν, ηδηνάμην να εισέλθω εις το φρούριον …”.\nΒαυαροί στην είσοδο της Λαμίας. Μέσα στα τείχη του Κάστρου (δεξιά)\nδιακρίνονται κατοικίες και 1 μιναρές τζαμιού (Kollnberger, 1834)\nΤο εσωτερικό του φρουρίου είχε ήδη κατοικηθεί από οικογένειες Τούρκων. Υπάρχει αναφορά για μέγιστο αριθμό 100 οικογενειών (επομένως και κατοικιών), με 1-2 μιναρέδες για τις θρησκευτικές ανάγκες αυτών.\nΟι Τούρκοι έφυγαν στις 28 Μαρτίου/9 Απριλίου, ημέρα Μεγάλη Τρίτη και το Ζητούνι (Λαμία) ελευθερώθηκε. Η τουρκική κατοχή στη Λαμία διήρκεσε 387 χρόνια (από το 1446 έως το 1833). Στις 20 Ιουνίου (π.η.) 1836 ονομάστηκε και πάλι Λαμία. Από το 869 μ.Χ. λεγόταν Ζητούνι (δηλ. για 964 χρόνια είχε αυτό το όνομα).\n3. Η εγκατάσταση του ελληνικού στρατού στη Λαμία\nΑμέσως μετά την απελευθέρωση, κρίθηκε αναγκαία η παρουσία στρατού στην παραμεθόριο επαρχία Ζητουνίου. Οι επιδρομές από ένοπλα τουρκικά τμήματα, αλλά και η ληστεία από διάφορες ομάδες, που είχαν τα λημέρια τους στο οθωμανικό μέρος, επέβαλαν την αποκατάσταση της τάξης.\nΣτα χρόνια της αντιβασιλείας πρώτα (από το 1833) και μετά της βασιλείας του Όθωνα ο στρατός περιλάμβανε πεζικό, ιππικό, πυροβολικό, μηχανικό, ακροβολιστές, χωροφυλακή και λόχο απομάχων, με επικεφαλής το Σκώτο συνταγματάρχη Τόμας Γκόρντον. Η επάνδρωση των μονάδων στην αρχή γινόταν στους λόχους Ελλήνων και Βαυαρών σε ίση αναλογία, με τους Βαυαρούς να μειώνονται με το χρόνο.\nΗ στρατιωτική δύναμη στη περιοχή Λαμίας απαρτιζόταν αρχικά από Βαυαρούς. Για το στρατωνισμό τους αναζητήθηκαν υπάρχοντα κτίρια, εγκαταλειμμένα από Τούρκους, μέσα στην πόλη. Ένα απ’ αυτά ήταν το σεράι του Χαλήλ Μπέη :\n“… επισκέφτηκα τον μόνο αξιοθαύμαστο χώρο που διαθέτει αυτή η μίζερη πόλη του Ζητουνίου· αναφέρομαι στον ελληνικό στρατώνα, που παλιά ήταν το Σεράι του πασά …” (περιηγητής Χέρμαν Πίκλερ Μισκάου, 1836)\n“… Ένα ψηλό και κάποτε πολύ σπουδαίο παλάτι, του γαμπρού του Αλή Πασά, με συντριβάνια, μεγάλους διαδρόμους και έγχρωμες διακοσμήσεις, χρησιμοποιείται ως στρατώνας του 6ου Τάγματος. …” [Λουδ. Ρος]\nΟι εντολές που δόθηκαν από την αντιβασιλεία και την τότε κυβέρνηση ήταν “… με όσους παλιούς στρατώνες βρήκαμε (όπου βρέθηκαν), τακτοποιήθηκαν καλύτερα όσοι βρίσκονταν υπό τα όπλα…” και επίσης “Επειδή στην Ελλάδα υπήρχαν πολλά φρούρια - πάνω από 20 - ήταν απαραίτητο να ιδρυθούν αποθήκες …”.\nΟι αυξανόμενες ανάγκες στρατωνισμού όλο και περισσότερων ατόμων, επίσης του σταυλισμού των ζώων, όπως και αποθηκών στρατιωτικού υλικού στη Λαμία, οδήγησαν στη λύση να αξιοποιηθεί ο εσωτερικός χώρος του φρουρίου της Ακρολαμίας. Το 1835 κατασκευάστηκε ένας μικρός στρατώνας για 20 άτομα και μία δεξαμενή. Σύντομα διαπιστώθηκε ότι αυτά είναι ανεπαρκή για στέγαση 50 ανδρών σε διάρκεια 3 μηνών. Ο Τζώρτζ Φίνλεϊ εκτίμησε ότι ξοδεύονται χρήματα για άλλα πράγματα προς όφελος ξένων, αντί “ για την κατασκευή ενός φρουρίου στα σύνορα, το οποίο θα ήταν απόρθητο από τους ληστές.” Η ανηφορική διαδρομή προς το κάστρο της Λαμίας περνούσε από πέντε μικρούς νερόμυλους, τον ένα κάτω από τον άλλο, που λειτουργούσαν με νερό, από ένα ρυάκι που ερχόταν από ψηλά.\nΕσωτερικό σπιτιού της Λαμίας (Kollnberger, 1843)\nΗ Φθιώτιδα έγινε έδρα αρκετών στρατιωτικών μονάδων. Το 1836 κτίστηκε στην Υπάτη ένα μεγάλο κτίριο, ως στρατώνας του πεζικού, σε σχέδια τριών αξιωματικών του μηχανικού (Μανιτάκης, Πετμεζάς, Τριγγέτας). Ένα λιτό, αλλά όμορφο ορθογώνιο διώροφο κτίσμα. Στη νότια στενή πλευρά κατασκευάστηκε και ένας κυκλικός αμυντικός πυργίσκος που δεν σώζεται πλέον. Τον ανέφεραν ως «Καποδιστριακό» στρατώνα, αλλά το ορθότερο είναι Οθωνικός στρατώνας. Σ’ αυτόν είχε την έδρα του (στεγάστηκε) το 3ο Τάγμα Ευζώνων, με ζώνη ευθύνης του τους δήμους Υπάτης, Μακρακώμης (τότε Βαρυμπόμπης) και Σπερχειάδας (τότε λεγόταν Αγά).\nΚατά την αντιοθωνική εξέγερση του 1848 διαδραματίσθηκαν στην Υπάτη και στο στρατώνα της αιματηρά γεγονότα. Την 1 Μαΐου η Υπάτη πολιορκήθηκε και κατελήφθη από τους αντιοθωνικούς επαναστάτες - στασιαστές Κοντογιάννη και Βελέντζα. Τα κυβερνητικά στρατεύματα με επικεφαλής τους Γαρδικιώτη και Mαμούρη στις 8 και 9 Mαΐου την ανακατέλαβαν μετά από πολιορκία.\nΗ οικονομική κατάσταση του Κράτους ήταν πολύ κακή και η εσωτερική κατάσταση ανώμαλη. Στα χρόνια της βασιλείας του Όθωνα ξέσπασαν πολλές στάσεις, ταραχές και επαναστάσεις. Συχνά έπαιρνε ενεργό μέρος και ο στρατός. Από το 1846 άρχισε να λειτουργεί τουρκικό προξενείο, στη Λαμία, ως παραμεθόρια ελληνική πόλη. Η αριθμητική δύναμη των στρατιωτικών μονάδων αυξανόταν. Η έξαρση της ληστείας επέτεινε την ανάγκη δυνάμεων (στρατού, χωροφυλακής και αποσπασμάτων).\nΤους τέσσαρες πρώτους μήνες του 1854 οργανώθηκε από το βασιλιά Όθωνα η πρώτη επαναστατική προσπάθεια για απελευθέρωση της Θεσσαλίας. Με τη συμμετοχή πολλών αγωνιστών έκαναν εισβολή και πολιόρκησαν το Δομοκό. Η προσπάθεια απέτυχε κι έφερε κύμα προσφύγων στη Λαμία. Η χολέρα τότε μάστιζε την περιοχή Λαμίας. Το 1855 ενέσκηψε επιδημία πανώλης.\nΟι συνθήκες διαβίωσης όσων διέμεναν και στρατωνίζονταν στον πρόχειρο στρατώνα (στην κορυφή του απόκρημνου λόφου) εντός του Κάστρου της Λαμίας ήταν άθλιες. Οι ασθένειες ήταν διαρκείς και συχνά οδηγούσαν τους στρατευμένους στο θάνατο. Ο τοπικός τύπος ύψωσε φωνή για την αιτία των ασθενειών αυτών, αλλά δεν εισακούσθηκε. Όπως έγραψε “… Ο στρατώνας της Ακρολαμίας (επινόηση των Βαυαρών) είναι ο τάφος του στρατού, που έτυχε να κατοικήσει σ’ αυτόν. Χίλιοι περίπου νέοι που στρατωνίσθηκαν σ’ αυτόν, ετάφησαν στη Λαμία…” Στην κατάσταση αυτή, αναγκάστηκε η κυβέρνηση να στείλει ομάδα ειδικών όπως ο Πετμεζάς, ταγματάρχης του Μηχανικού και ο Ερ. Τράιμπερ, αρχίατρος, για να εκφέρουν γνώμη.\n4. Κατασκευή και χρήση του Οθωνικού στρατώνα της Λαμίας\nΣε διάφορα κτίσματα της Λαμίας εγκαταστάθηκαν τα γραφεία των επιμέρους στρατιωτικών διευθύνσεων (π.χ. στην αρχή της οδού Υψηλάντου, κ.α.). Η τότε κυβέρνηση, από το έτος 1855 αποφάσισε την κατασκευή νέου στρατώνα στον εσωτερικό χώρο του φρουρίου της Ακρολαμίας. Οι εργασίες κατασκευής κράτησαν 5 χρόνια και το 1860 το κτίριο του Οθωνικού στρατώνα της Λαμίας ολοκληρώθηκε. Τότε - ίσως - να γκρεμίστηκε και το τουρκικό τζαμί με το μιναρέ.\nΟι επαναστατικές ενέργειες κατά του Όθωνα κορυφώθηκαν και στις 23 Οκτωβρίου 1862 ανάγκασαν το βασιλικό ζεύγος να εγκαταλείψει την Ελλάδα (έξωση του Όθωνα).\nΤο 1866 έγινε δεύτερη - τελείως ανοργάνωτη - επανάσταση για απελευθέρωση της Θεσσαλίας. Κράτησε 3 χρόνια, χωρίς αποτέλεσμα. Νέο κύμα προσφύγων έφτασε στη Λαμία.\nΤο κτίριο του στρατώνα στο Κάστρο διατηρούσε πάντα στρατιωτική μονάδα, αλλά παράλληλα ήταν και αποθήκη πολεμικού υλικού. Σε τρεις πυριτιδαποθήκες βρισκόταν πολύ μεγάλη ποσότητα, πλέον των 20.000 οκάδων πυρίτιδας, όπως και σφαίρες, οβούζια, φυσέκια, κ.ά. Ο τοπικός τύπος τόνιζε τον κίνδυνο και ζητούσε “την εις μέρος ακίνδυνον ανέγερσιν καταστήματος εις τοποθέτησιν της πυρίτιδος και των λοιπών ευφλέκτων υλών ” ώστε “… η Λαμία σύμπασα να μην υποστή την τύχην της Πομπηίας”. Η κυβέρνηση δεν έκανε τίποτα και το κακό έγινε.\nΣτις 10 Αυγούστου 1871, μία από τις τρεις πυριτιδαποθήκες με 7-8 χιλιάδες οκάδες πυρίτιδας εξερράγη (πιθανά από κεραυνούς). Από τις πέτρες, σφαίρες, κ.ά. υλικά που εκτοξεύτηκαν και από την ισχυρή δόνηση έσπασαν τα τζάμια των σπιτιών και οι πόρτες, σκοτώθηκαν και τραυματίστηκαν άνθρωποι, το ¼ των οικιών έγιναν ακατοίκητες και δημιουργήθηκε πανικός στους Λαμιώτες, που διανυκτέρευσαν στο ύπαιθρο. Σε μισή ώρα, η πόλη έδειχνε βομβαρδισμένη. Ευτυχώς, η σφοδρή καταιγίδα με καταρρακτώδη βροχή που ακολούθησε, έσωσε την πόλη από πυρκαγιές και από ανάφλεξη των άλλων δύο αποθηκών, η έκρηξη των οποίων θα κατέστρεφε τελείως τη Λαμία.\nΤο κτίριο του Οθωνικού Στρατώνα (1925)\nΗ κυβέρνηση, για να καθησυχάσει τον αγανακτισμένο κόσμο της Λαμίας, έστειλε το συνταγματάρχη του Μηχανικού Αναστάσιο Πάνου, με απόσπασμα σκαπανέων για καταγραφή των ζημιών και μεταφορά της πυρίτιδας σε άλλο μέρος ακίνδυνο για την πόλη. Ένα μήνα μετά την έκρηξη, η πλατεία Ελευθερίας της Λαμίας και όλοι οι δρόμοι της ήταν γεμάτοι πέτρες, σκουπίδια και συντρίμμια, μερικοί δε χρειάζονταν κάποιες επισκευές σε ζημιές που προκλήθηκαν.\nΟι στρατιωτικές αρχές στη Λαμία ήταν πέντε (1875) και εγκατεστημένες σε διάφορα σημεία της πόλης. Αυτές ήταν : 1) η Διεύθυνση Μηχανικού, στην πλατεία Διάκου, (2) η Μοιραρχία, στην οδό Υψηλάντου, (3) ο Στρατώνας του Ιππικού, στη συνοικία Αγίων Θεοδώρων, (4) ο Στρατώνας του Πεζικού, στην οδό Υψηλάντου και (5) το Στρατιωτικό Νοσοκομείο, στην οδό Ερμού.\nΑκολούθησε η τρίτη (και τελευταία) επαναστατική προσπάθεια (1876-78) για απελευθέρωση της Θεσσαλίας. Με αρχηγό το στρατηγό Σκαρλάτο Σούτσο, τακτικός στρατός 25.000 ανδρών εισήλθε στο οθωμανικό έδαφος. Όμως διατάχθηκε να επιστρέψει αμέσως και η προσπάθεια έληξε άδοξα.\nΗ καταστροφή που έγινε στο στρατώνα το 1871, αφού έγιναν οι απαραίτητες επισκευές, οδήγησε σε αλλαγή χρήσης αυτού. Το 1876 και μετά, “… μόνο ακόμα ένα μέρος του χρησιμοποιείται περιοδικά και συνδέεται με πυριτιδαποθήκη, για τη φύλαξη της οποίας τοποθετήθηκε μια ελαφρά φρουρά. Οι πύλες είναι κλειστές για τον ίδιο λόγο και κάποιος χρειάζεται για την είσοδό του στο κάστρο άδεια, την οποία δίνει ο νομάρχης με προθυμία.”\nΑποφασίστηκε και από το 1877 άρχισε η κατασκευή αμαξιτής οδού, από τα νότια του λόφου για θα καταλήξει στην ανατολική πύλη του Φρουρίου, ώστε να επικοινωνεί η πόλη με την Ακρολαμία.\nΗ προσάρτηση της Θεσσαλίας (1881) έφερε μεγάλες αλλαγές στο στρατιωτικό χάρτη της χώρας. Η Φθιώτιδα έπαψε πλέον να είναι μεθοριακή πόλη. Η μετακίνηση των στρατιωτικών μονάδων οδήγησε τον Οθωνικό στρατώνα της Υπάτης να χάσει τη σημασία του ως στρατώνας και να αλλάξει πολλές χρήσεις, τελευταία δε χρησιμοποιήθηκε ως σχολείο, μέχρι τα τέλη της δεκαετίας του 1960.\nΟ Οθωνικός στρατώνας της Λαμίας από το 1884 και για περισσότερο από μισόν αιώνα (μέχρι το Β’ Παγκόσμιο Πόλεμο) συνέχισε να χρησιμοποιείται μερικώς ως στρατώνας και ως αποθήκη στρατιωτικού υλικού. Το 1891, ο περιηγητής Κωνσταντίνος Καπράλος ανήλθε στο φρούριο και μας αναφέρει ότι “… Εντός του φρουρίου, νυν, υπάρχει μεγάλη αποθήκη υλικού του πολέμου φυλαττομένη υπό δεκάδος στρατιωτών.” Επίσης το 1894, άλλη αναφορά μας βεβαιώνει ότι “… Τα διασωθέντα μνημεία της αρχαίας Λαμίας εισίν ερείπια τινά των τειχών της Ακροπόλεως και λείψανα τινά της πόλεως …. και το Ενετικόν φρούριον, εν ώ σήμερον είναι μέγας στρατών μετ’ αποθήκης υλικού του στρατού και λείψανα τινα ερειπωμένου τζαμίου.”\n5. Εγκατάλειψη του στρατώνα – Νέοι στρατώνες\nΗ ατυχής έκβαση του ελληνοτουρκικού πολέμου το 1897 και το Μακεδονικό Ζήτημα έφεραν αλλαγές και την ανάγκη ισχυρού στρατού. Η Λαμία έγινε έδρα μιας μεραρχίας και ενός στρατιωτικού νοσοκομείου. Στην πρώτη 10ετία του 20ού αι. άλλαξε ο οπλισμός και η στολή των οπλιτών. Η συγκρότηση δύο μονάδων με έδρα τη Λαμία, ήτοι του 2ου Συντάγματος Πεζικού και του 5/42 Συντάγματος Ευζώνων, οδήγησαν στη δημιουργία στρατοπέδου στα δυτικά της πόλης (περιοχή Παγκρατίου), με πλήρη υποδομή. Με τη μεταγενέστερη δημιουργία του στρατοπέδου Τσαλτάκη στην ανατολική πλευρά της Λαμίας, που είχε σειρά κτιρίων για αποθήκευση στρατιωτικού υλικού, έπαψε και αυτή η χρησιμότητα του Οθωνικού στρατώνα, που υποκαταστάθηκε πλήρως.\nΟι επισκέπτες της Ακρολαμίας δεν είχαν καθόλου καλή γνώμη για το κτίριο του Οθωνικού στρατώνα. Ο Γερμανός περιηγητής Φρ. Στέλιν το 1912 έγραψε σχετικά : “… εις το εσωτερικόν του φρουρίου έχει αποθανατιστεί η εποχή του βασιλέως Όθωνος με ένα τετράγωνο κιβώτιο κάποιος στρατώνας, το οποίο καταστρέφει τη γραφικότητα. Είναι περίφημη η θέα, που έχει κανείς εκεί πάνω…”.\nΟ Οθωνικός στρατώνας δεσπόζει στο λόφο του Κάστρου (δεκαετία’50)\nΣτα χρόνια του Μεσοπολέμου, μέχρι το 1940, μια μικρή δύναμη του 42 Συντάγματος, βρισκόταν στο Κάστρο για την έπαρση και υποστολή της σημαίας. Η στέγασή της γινόταν στο στρατώνα του Κάστρου Λαμίας.\nΤις επόμενες 10ετίες το κτίριο εγκαταλείφθηκε στην τύχη του. Το 1941 βομβαρδίστηκε, τα δε χρήσιμα υλικά (ξυλεία, κεραμίδια, κλπ.) στη διάρκεια της Κατοχής και του Εμφυλίου αφαιρέθηκαν από ντόπιους για τις ανάγκες τους. Απέμειναν μόνο οι όρθιοι τοίχοι. Στο εξωτερικό μέρος (της ανατολικής πλευράς) παρέμεναν στηριγμένοι οι κρίκοι όπου έδεναν τα άλογα. Ο τόπος είχε γεμίσει από άγρια βλάστηση (αγριόχορτα, βάτα κλπ.).\nΣε κάθε επισκέπτη η κατάσταση του κτιρίου δημιουργούσε πολύ κακή εντύπωση. Το 1962 γράφτηκε : “… Ένα άθλιο μακρυνάρι, χωρίς ομορφιά, ένα χάλασμα χωρίς σημασία.” Η δε πρόταση που ακολούθησε ήταν “ … με πολλή προσοχή, χωρίς να χάσει τίποτα το τοπίο, ο στρατώνας να μεταβληθεί σε ξενοδοχείο …”. Ανάλογη πρόταση έγινε και από τον πρώην δήμαρχο Λαμίας Γεώργ. Αλεξ. Πλατή.\n6. Συντήρηση και ανάδειξη του κτιρίου\nΤο 1973, ο χώρος παραδόθηκε από το Υπουργείο Εθνικής Άμυνας στο Υπουργείο Πολιτισμού. Στην επόμενη δεκαετία του ’80, εκτιμήθηκε και αποδόθηκε η αξία αυτών των κτισμάτων. Έτσι το 1982, το κτίριο του Οθωνικού στρατώνα της Υπάτης χαρακτηρίσθηκε ως ιστορικό μνημείο.\nΤο ίδιο έγινε και για το κτίριο του στρατώνα της Λαμίας, που επίσης κηρύχθηκε διατηρητέο ιστορικό μνημείο. Από το 1984 ο Δήμος της Λαμίας ανέλαβε την ανάπλασή του και την επισκευή του στρατώνα, με σκοπό να στεγαστεί εκεί το Αρχαιολογικό Μουσείο της πόλης. Στις 25 Σεπτεμβρίου 1994 εγκαινιάστηκε το Αρχαιολογικό Μουσείο Λαμίας.\nΤο αναστηλωμένο κτίριο του Οθωνικού στρατώνα στεγάζει πλέον το Αρχαιολογικό Μουσείο Λαμίας\nΑντίστοιχα, το 1998 το κτίριο του Οθωνικού στρατώνα της Υπάτης παραχωρήθηκε από το Δήμο Υπάτης στο Υπουργείο Πολιτισμού για να στεγασθεί εκεί το Βυζαντινό Μουσείο Φθιώτιδας. Αφού συντηρήθηκε και αναστηλώθηκε, από τον Ιανουάριο του 2007 λειτουργεί ως Βυζαντινό Μουσείο Φθιώτιδας.\nΔημοσιεύτηκε στην εφ. ΛΑΜΙΑΚΟΣ ΤΥΠΟΣ, φ. 20500, σελ. 8-9, της 30 Νοε./1 Δεκ. 2013.\n Περισσότερα στην εργασία “Ο Λαμιακός Πόλεμος (323-322 π.Χ.)”, του Γεωργ. Κ. Μπαλωμένου, εφ. “Λαμιακός Τύπος”, φ. 20490, Σάββατο/Κυριακή 16/17 Νοε. 2013, σελ. 8, Λαμία\n Οι δύο αριθμοί δείχνουν τις ημερομηνίες στο παλαιό και στο νέο ημερολόγιο. Η διαφορά τους στον 19ο αι. ήταν 12 μέρες.\n Την αφήγηση μεταφέρει ο Βαυαρός Χριστόφορος Νέεζερ [βλ. Νικ. Δαβανέλλου-Γεωργ. Σταυρόπουλου “Λαμία, με τη γραφίδα των περιηγητών (1159-1940)”, σελ. 63, εκδ. Οιωνός, 2005, Λαμία]\n Λουδοβίκου Ρος (1806-1859). Στην Ελλάδα έμεινε την περίοδο 1832-1845, ως πρώτος διευθυντής της Αρχαιολογικής Υπηρεσίας και μετά καθηγητής Αρχαιολογίας στο Πανεπιστήμιο Αθηνών.\n Γκέοργκ Λούντβιχ Μάουρερ : “Ο Ελληνικός Λαός” , σ. 567, εκδ. Αφών Τολίδη, 1976, Αθήνα.\n ό. π., σ. 576.\n Τζώρτζ Φίνλεϊ (1799-1875). Φιλέλληνας. Με νομικές σπουδές ήρθε στην Ελλάδα το 1823 και βρέθηκε στο Μεσολόγγι. Ξαναγύρισε στην Ελλάδα το 1927 όπου και έζησε πολλά χρόνια. Έγραψε ιστορία. Ήταν ανταποκριτής των “Times”. Πέθανε στην Ελλάδα.\n Κάρολος Γουστάυος Φίντλερ (1791-1853), Γερμανός περιηγητής. Περιόδευσε πολλές χώρες την περίοδο 1834-1837.\n κόστισε τότε 27 χιλιάδες δραχμές και μέσα του “χωρούσε 200 τακτικούς ή 500 ελαφρούς”.\n εφ. ΦΑΡΟΣ ΤΗΣ ΟΘΡΥΟΣ, 25-10-1859, Λαμία.\n Ερρίκος Τράιμπερ (1796-1882) Βαυαρός φιλέλληνας. Ήταν ο πρώτος στρατιωτικός γιατρός του ελληνικού στρατού.\n Αποτελεί στοιχείο των Πρακτικών του Δήμου Λαμιέων, που μελέτησε ο Δημήτριος Νάτσιος. Τον ευχαριστώ γι’ αυτό. Επιπλέον βλ. Δημ. Νάτσιου “10η Αυγούστου 1871, μία αποφράς ημέρα δια την Λαμίαν”, εφ. ΕΘΝΙΚΟΣ ΑΓΩΝ, σελίδες 1 & 4, 8-8-1971, Λαμία.\n εφ. «Ανατολική Ελλάς», 9-7-1868, Λαμία.\n εφ. «Φάρος της Όθρυος», 21-8-1871, Λαμία.\n εφ. «Φάρος της Όθρυος», 11-9-1871, Λαμία.\n βλ. Χρίστου Β. Χειμώνα : “Σελίδες για τη Λαμία του 1875 ” , περ. ΦΘΙΩΤΙΚΑ ΧΡΟΝΙΚΑ 1987, σ. 78, Λαμία.\n Το έτος αυτό πέρασε από τη Λαμία ο περιηγητής Μιλτιάδης Μπούκας και κατέγραψε ότι : “… Βορειοδυτικώς της πόλεως υπέρκειται λόφος, επ’ αυτού δε Ενετικόν φρούριον και εν αυτώ μέγας στρατών, ως αποθήκας ήδη του υλικού χρησιμεύων.”\n Έτσι ονομαζόταν παλιά η οδός Σκληβανιώτου και - ως συνέχεια αυτής - η σημερινή οδός Κουνούπη.\n Γερμανός περιηγητής Λάμπο Λόλινγκ (1848-;) φιλόλογος και αρχαιολόγος.\n εφ. “ΕΥΝΟΜΙΑ”, 6-10-1877, Λαμία\n Ζωσιμάς Εσφιγμενίτης (1835-1902). Μοναχός και λόγιος από το Πήλιο. Από τη Λαμία πέρασε το 1894.\n Φρειδερίκος Στέλιν (Stälin, 1874-1936). Με σπουδές αρχαίας ελληνικής φιλολογίας. Μελέτησε τη Φθιώτιδα, κ.ά.\n Το 5/42 Σύνταγμα Ευζώνων ιδρύθηκε με Βασιλικό Διάταγμα στις 23 Δεκεμβρίου 1913. Με το νέο οργανισμό του στρατού το 1935, η μονάδα μετονομάστηκε σε 42 Σύνταγμα Ευζώνων (Νομοθετικό Διάταγμα της 4ης Σεπτεμβρίου 1935).\n Από τον Ι. Μ. Παναγιωτόπουλο σε άρθρο του με τίτλο “Λαμιακά, η αξιοποίηση των ερειπίων”, στην εφ. ΕΛΕΥΘΕΡΙΑ, 1962. [βλ. Ζήση Πρωτοπαπά : “Το Κάστρο, σύμβολο της Λαμίας (αισθητικά προβλήματα)”, περ. ΦΘΙΩΤΙΚΑ ΧΡΟΝΙΚΑ 1981, σελ. 212-214, Λαμία].\nΑναρτήθηκε από Κωνσταντίνος Μπαλωμένος στις 7:25 μ.μ.\nStratis Giannakos 14 Ιανουαρίου 2015 - 7:14 μ.μ.\nΥπέροχη ιστορική αναφορά. ΜΠΡΑΒΟ ΣΑΣ!!


Αποκάλυψη: Απέσυρε τη μήνυση ο Αναστόπουλος κατόπιν συμβουλών αξιωματικού!\nΟΛΥΜΠΙΑΚΟΣBASKET LEAGUEΜΕΓΑΣ ΔΙΔΑΣΚΑΛΟΣ\nΠιθανόν να διαβάσατε τη χθεσινή αποκάλυψη του FWS για το περιστατικό με τον Παναγιώτη Αναστόπουλο και τις μηνύσεις. Καταρχάς επιβεβαιώνω μέχρι κεραίας το περιστατικό. Υπάρχουν όμως και νεότερα, τα οποία είναι σπαρταριστά!\nΩς επιφανές μέλος της Πορτοκαλί Στοάς, δεν ήταν δυνατόν να μην έχω άριστη πληροφόρηση για το θέμα. Ο κύριος πρωταγωνιστής του επεισοδίου, πέραν του Αναστόπουλου προφανώς, είναι άρρωστος Ολυμπιακός και άνθρωπος που τον ξέρει όλη η πόλη. Και όχι μόνο τον ξέρει, αλλά τον εκτιμά κιόλας.\nΌταν λοιπόν, πήγαν στο αστυνομικό τμήμα οι αλληλομηνυόμενοι, ένας αξιωματικός έπιασε α λα μπρατσέτα τον Αναστόπουλο και του είπε επί λέξει: «Κύριε Αναστόπουλε, είστε σίγουρος ότι θέλετε να μπλέξετε σε αυτή την ιστορία; Πρώτον, θα πρέπει να περάσετε το σαββατοκύριακο στη Λάρισα εφόσον σας κάνει και αυτός μήνυση. Αυτός όμως είναι στην πόλη του, εσείς όχι. Και δεύτερον, είναι ένα πολύ καλό παιδί και ευυπόληπτος πολίτης. Που σημαίνει ότι θα έχει όλη τη Λάρισα μαζί του στο δικαστήριο»!\nΜόλις ο Αναστόπουλος άκουσε τα παραπάνω, κατάλαβε ότι δεν θα είναι και τόσο εύκολο να ξεμπλέξει. Προκειμένου λοιπόν να αποφύγει αχρείαστους μπελάδες αλλά και να ρισκάρει να βγει πολλαπλά χαμένος, ο ρέφερι απέσυρε τελικά τη μήνυση, όπως ακριβώς έκανε μετά από συνεννόηση και ο Λαρισαίος φίλος του Ολυμπιακού. Δεν είναι εύκολη η ζωή στην επαρχία για τους «διακεκριμένους» εκλεκτούς της ΚΕΔ και ειδικά για την «Αγία Τριάδα» που αποτέλεσε τη σπίθα για να ξεκινήσει η επανάσταση των Αγγελόπουλων στις 13/2/2019.


Ενας φωτεινός Κάτω Κόσμος | Η ΚΑΘΗΜΕΡΙΝΗ\nΕνα από τα έργα της Μαρίας Λοϊζίδου από ανοξείδωτο χάλυβα, στον Κεραμεικό.\n23 Σεπτεμβρίου, 2015 23.09.2015 • 13:03\nAν φθάσετε νωρίς το πρωί στον Κεραμεικό, και σας αρέσει το άρωμα της νέας ημέρας, έχετε μεγαλύτερες πιθανότητες να αφεθείτε σε αυτό που σας προσκαλεί η έκθεση που παρουσιάζεται εκεί. Στο Μουσείο και στον αρχαιολογικό χώρο. Η «Μεταβίβαση/A Transfer» της Μαρίας Λοϊζίδου, μία έκθεση που προέρχεται από το πρόγραμμα του «ΝΕΟΝ έργο στην πόλη» για το 2015, είναι διάσπαρτη στο αρχαίο νεκροταφείο. Ανακάλυψα τις στάσεις της, σαν βωμούς, σαν κύπελλα μετάληψης, σαν ψευδαισθήσεις ή σαν αντικατοπτρισμούς, μέσα στο πιο όμορφο κοιμητήριο της Αθήνας.\nΗ βροχή είχε νοτίσει τη γη. Ενιωθες ακόμη την υγρασία να εξατμίζεται μέσα από την κίτρινη χλόη και τη φύση να έχει ήδη αρχίσει να αλλάζει. Η μυρωδιά της γης ήταν βαριά, ο αέρας ανάλαφρος, οι διαδρομές από το μικρό Μουσείο ώς τον «Επίλογο» προς το Δίπυλον, ήταν σαν ένας χάρτης του υποσυνείδητου.\nΗ Μαρία Λοϊζίδου ξετυλίγει ένα σπονδυλωτό σκαρίφημα για τη μνήμη, την απουσία, τον χρόνο. Εχει τέτοια οικονομία και πύκνωση η σύλληψή της, που μέσα από τα σχεδόν άυλα έργα από μεταλλικό ύφασμα ή μέσα από τις εγκαταστάσεις της, σαν μικρές σπονδές στην ιδέα του ανθρώπου, στήνει μία δική της ιστόρηση για την απώλεια. Δεν υπάρχει πένθιμο βήμα, ή λυγμική στάση. Υπάρχει μία πνοή αρχέγονη, ένα βαθύ κοίτασμα αρχαίο όσο και ο χρόνος, οικείο όσο και ο θάνατος. Ενας κοινός τόπος.\nΟι φόρμες, η ευλυγισία, η γεωμετρία, η σκηνοθεσία και η σχέση κενού και πλήρους, γεννούν έναν κλωβό. Αφέθηκα μέσα στο αρχαίο νεκροταφείο σαν επισκέπτης σε έναν φωτεινό Κάτω Κόσμο, και ήταν μία έκπληξη, η τελευταία στάση. Ενα μικρό γλυπτό, ο «Πονοσυλλέκτης», χυτευμένο σε μέταλλο, σαν ένας γλυκύς, αινιγματικός Κένταυρος, είναι ένας επίλογος που συμπυκνώνει το δώρο της ζωής. Φεύγεις από τον Κεραμεικό, με σκέψεις, γεμάτος, χωρίς σκιές.


Μαύρη Οχιά: Έτος 1 μ.Σ ( μετά Σαμαρά )\nΟ Αντώνης, λοιπόν, πήρε τη μεγάλη απόφαση. Θα γινόταν ο ηγέτης που θα έσωζε την Ελλάδα και θα έμενε στην Ιστορία. Μόνο ο Περικλής και ο Ελευθέριος Βενιζέλος θα μπορούσαν να σταθούν πλάι του.\nΚάθησε λοιπόν μια μέρα και σκέφτηκε. Δεν είναι δύσκολο αυτό για τον Αντώνη. Μια μέρα μόνο αρκεί γι'αυτό τον ογκόλιθο της σκέψης και του πνεύματος. Το απόσταγμα της σκέψης του μεγάλου ηγέτη ονομάστηκε ” Εθνικό Σχέδιο εξόδου από την κρίση ” και ανακοινώθηκε στον ελληνικό λαό λίγες ημέρες πριν από τις εκλογές. Δεκαοκτώ σημεία !!! Ακόμη και ο Θεός στο Μωυσή έδωσε μόνο Δέκα !!\nΤώρα ο Αντώνης ήταν σίγουρος για τη νίκη του αν και οι σύμβουλοί του, του έλεγαν να μην εφησυχάζει και να έχει το νου του στον Αλέξη. Αυτός, πάλι, από πού είχε ξετρυπώσει; Εμφανίστηκε από το πουθενά, εκεί που δεν το περίμενε κανείς και ήθελε, λέει, να γίνει πρωθυπουργός!\nΣτη σκέψη αυτή και μόνο, ο Αντώνης γινόταν έξαλλος. Από πού κι ως πού θέλει να κυβερνήσει τη χώρα ένας Τσίπρας. Ποιος ήταν ο πατέρας του, η μάνα του, ο παππούς του ; Πώς να ανεχτεί ο δισέγγονος της Πηνελόπης Δέλτα, ο απόγονος του Εμμανουήλ Μπενάκη, να έχει ως πολιτικό αντίπαλο τον Τσίπρα;\nΝα ήταν τουλάχιστον πλούσιος, επιχειρηματίας, εφοπλιστής, να το καταλάβει. Αλλά ο Τσίπρας; Ποιο κολλέγιο είχε βγάλει; Σε ποιο αμερικάνικο πανεπιστήμιο παρίστανε ότι σπούδαζε, όπως κάνει κάθε γόνος καλής οικογενείας; Ο πουθενάς, ο ανύπαρκτος,... Αμπελόκηποι, Κυψέλη, Εξάρχεια... Δεν ντρέπεται; Πού πάει με τέτοιο βιογραφικό; Πού πας, ρε Καραμήτρο;\nΕπειδή, όμως, κανείς δεν ξέρει τι πρόκειται να συμβεί και παρόλο που ο Τσίπρας δεν του γέμιζε το μάτι, ο Αντώνης άκουσε τη γνώμη των συμβούλων του και έσπευσε να ζητήσει τη βοήθεια φίλων που εντελώς τυχαία ήταν ιδιοκτήτες των τηλεοπτικών σταθμών της χώρας και – πάλι εντελώς τυχαία – είναι εφοπλιστές, μεγαλοεργολάβοι, ιδιοκτήτες εφημερίδων και γενικώς άνθρωποι του καθημερινού μόχθου και του μεροκάματου.\nΑυτοί οι φίλοι του, λοιπόν, αποφάσισαν να τον βοηθήσουν. Φώναξαν τους υπαλλήλους τους που ο κόσμος τους ονομάζει δημοσιογράφους και τους έδωσαν κάτι χαρτιά για να τα διαβάζουν στα δελτία ειδήσεων. Ειδήσεις στη χώρα του Αντώνη, λένε αυτά που γράφουν τα χαρτιά που δίνουν στους δημοσιογράφους τα αφεντικά τους για να τα διαβάσουν και να ακούσει ο λαός τις απόψεις τους και τις επιθυμίες τους. Αυτοί οι άνθρωποι, λοιπόν, άρχισαν να διαβάζουν τα χαρτιά και να λένε ότι αν εκλεγεί ο Αλέξης, μεγάλα κακά θα συμβούν στον τόπο.\nΘα ξεπεράσει, είπαν η ανεργία το 30% και ειδικά στους νέους θα ξεπεράσει το 60%. Θα μειωθούν ακόμη περισσότερο οι μισθοί και οι συντάξεις. Θα καταργηθεί ο 13ος και ο 14ος μισθός. Θα απολύονται οι δημόσιοι υπάλληλοι για οποιοδήποτε παράπτωμα κάνουν, ακόμη και εκτός υπηρεσίας, ακόμη και αν συμμετέχουν σε διαδηλώσεις.\nΘα μπει χαράτσι, είπαν, σε κάθε σπίτι ακόμη και φτωχόσπιτο. Οι άνθρωποι θα χάσουν τα σπίτια τους. Θα αρχίσουν οι κατασχέσεις των σπιτιών, ακόμη κι αν αυτά είναι πρώτες κατοικίες. Δε θα μείνει σπίτι που δε θα πέσει στα χέρια των κομμουνιστών ! Θα αρχίσουν να κλείνουν σχολεία και νοσοκομεία. Θα κλείσει, είπαν, ακόμη και η δημόσια τηλεόραση !!!\nΌποιος δεν πληρώνει εφορία, θα του κρατάνε τους μισθούς μέχρι να εξοφλήσει. Θα φτιαχτούν φυλακές ειδικά για αυτούς που χρωστάνε στην εφορία και δεν έχουν δουλειά για να τα κρατήσει το κράτος από το μισθό τους. Γενικά, μια κόλαση θα περίμενε το λαό της χώρας, αν ο Αλέξης γινόταν πρωθυπουργός. Ο κόσμος μούδιασε, Ένιωσε να χάνει τη γη κάτω από τα πόδια του.\nΟ Αντώνης έπιασε στον αέρα - όπως μόνο οι μεγάλοι ηγέτες μπορούν να κάνουν - την ανησυχία του κόσμου. Οσμίστηκε τον τρόμο που είχε ζώσει το λαό και έσπευσε να καθησυχάσει τον κόσμο. Χαράτσι και Σαμαράς δεν πάνε μαζί, τους είπε. Ή αυτό ή αυτός\nΑλλά και η δημόσια τηλεόραση; Θa έρθουν οι αριστεροί και θα κλείσει η δημόσια τηλεόραση; Ο Αντώνης, αυτό το πράγμα, δεν θα το επέτρεπε ποτέ. Έβαλε, μάλιστα, και τον εκπρόσωπο τύπου, Σίμο Κεδίκογλου, να ξεκαθαρίσει τα πράγματα και να προειδοποιήσει αυστηρά. Εκπτώσεις στην ελευθερία του λόγου, δεν επιτρέπει ο Αντώνης! Μόνο πάνω από το πτώμα του θα έκλεινε η δημόσια τηλεόραση. Δεν θα ανεχόταν να πεταχτούν στο δρόμο 3.000 εργαζόμενοι\nΟ κόσμος άκουσε αυτά τα τρομερά που θα συνέβαιναν στον τόπο αν κυβερνούσε τον τόπο μια μέρα ο Αλέξης, άκουσε και τον Αντώνη και - σοφός όπως πάντα – έτρεξε στις κάλπες και ψήφισε τον Αντώνη.\nΚαι από τότε, όλοι δοξάζουν το Θεό που βγήκε ο Αντώνης και όχι ο Αλέξης. Αν ο Αλέξης είχε βγει, όλα αυτά τα τρομερά θα είχαν συμβεί στην πραγματικότητα και η Ελλάδα δε θα υπήρχε. Οι Έλληνες θα ετοιμάζονταν να φύγουν μετανάστες σε άλλες χώρες. Μόνο οι χρυσαυγίτες θα έμεναν. Και από τότε ζήσανε αυτοί καλά κι εμείς καλύτερα.\nΣε ανάμνηση αυτού του ιστορικού γεγονότος, η 17η Ιουνίου καθιερώθηκε ως εθνική γιορτή πλάι στην 28η Οκτωβρίου και την 25η Μαρτίου. Φήμες, μάλιστα, λένε ότι σχεδιάζεται και η επαναφορά της 21ης Απριλίου ως εθνικής γιορτής επίσης. Έτσι, η χώρα μας θα είναι η μοναδική χώρα στον κόσμο που θα έχει 4 ( τέσσερεις ) εθνικές γιορτές !! Άλλο ένα σημάδι ότι η χώρα μας ετοιμάζεται να πάρει τη θέση που πραγματικά της αξίζει στην παγκόσμια σκακιέρα.\nΜέχρι, μάλιστα, η κυβέρνηση Σαμαρά να αναθέσει τη σύνθεση του ύμνου της κυβέρνησής του, θα ακούμε τον παρακάτω ύμνο.\nΑναρτήθηκε από Κρις ντε Μπεργκ στις 4:41 μ.μ.\nΠόσα ακόμα θα αντέξει ο Έλληνας;\nΣχετικά με Ερτ κι αυτό:\nΜε ΕΥΔΑΠ που έρχεται:


ΝΒΑ: Ρεσιτάλ Αντετοκούνμπο με 40 πόντους και 15 ριμπάουντ στη νίκη των Μπακς επί των Πέισερς [βίντεο] | mainlynews.gr\nΝΒΑ: Ρεσιτάλ Αντετοκούνμπο με 40 πόντους και 15 ριμπάουντ στη νίκη των Μπακς επί των Πέισερς [βίντεο]\n14/05/2021 - 08:06:01\nΟ Γιάννης Αντετοκούνμπο έδωσε άλλο ένα ρεσιτάλ στο ΝΒΑ και οδήγησε τους Μπακς στη νίκη με 142-33 επί των Πέισερς. Ο Ελληνας σταρ του ΝΒΑ και των «Ελαφιών» ήταν ασταμάτητος και ισοπέδωσε την Ιντιάνα. Ο «Greek Freak» έβαλε 40 πόντους με 11/16 βολές, 13/17 δίποντα, 1/1 τρίποντο, πήρε 15 ριμπάουντ, ενώ είχε ακόμα 6 ασίστ, 1 κλέψιμο σε 35 λεπτά συμμετοχής. Καλή εμφάνιση έκανε από τους Μπακς, που πήγαν πλέον στο 45-25 και ο Τζρου Χόλιντεϊ, που πέτυχε 20 πόντους και έδωσε και 14 ασίστ, ενώ 22π. είχε ο Μίντλετον και 21 ο Λόπεζ. Από την Ιντιάνα ο Τζάστιν ...


Διώκεται για τους χειρισμούς της στην υπόθεση Novartis. Ποιά είναι τα αδικήματα που την βαρύνουν. Φεύγει από την Εισαγγελία Διαφθοράς. Επίσης, έρευνα διατάχθηκε για τους εισαγγελείς Αγγελή και Ράικου και τρία ακόμη πρόσωπα.\nΔημοσιευση: 16/07/2020 - 12:25\nΔήλωση Τουλουπάκη για δίωξη: Η σκοπιμότητα επεβλήθη της νομιμότητας - Έδωσα μάχη ως άλλος Διγενής\nποινική δίωξη Τουλουπάκη Novartis


sibilla - σίβυλλα: Ο Ακιντζί είναι η μεγαλύτερη πολιτική απάτη στην ιστορία του Κυπριακού: Ευτυχώς μας ξύπνησε\nΟ Πρόεδρος της Κυπριακής Δημοκρατίας κ. Νίκος Αναστασιάδης με τον κατοχικό ηγέτη κ. Mustafa Akinci. Διακρίνονται επίσης η κ. Σπέχαρ, ο κ. Μαυρογιάννης και ο κ. Ναμί. Φωτογραφία ΧΡ. ΑΒΡΑΑΜΙΔΗΣ\nΤον κατοχικό ηγέτη Μουσταφά Ακιντζί πρέπει να τον ευχαριστήσουμε, διότι άνοιξε τα μάτια σε όσους είχαμε αυτή την κρυφή ελπίδα ότι στο τέλος θα έκανε την...\n«επανάστασή» του απέναντι στους ισλομοεθνικιστές της Τουρκίας, και θα απαιτούσε και αυτός μία Κύπρο χωρίς ξένους στρατούς και επεμβατικά δικαιώματα. Αποδείχθηκε πως είναι μία καραμπινάτη πολιτική απάτη…\nΑλλά, την ίδια στιγμή, πρέπει και να τον επικρίνουμε με σφοδρότητα διότι έκαψε τα όνειρα χιλιάδων ανθρώπων, στις ελεύθερες περιοχές και στα κατεχόμενα, που τον πίστεψαν, και οι οποίοι δεν άκουσαν τις προειδοποιήσεις μας, από το καλοκαίρι του 2015, ότι ο άνθρωπος είναι ένας ηθοποιός στο κακόγουστο θέατρο του Κυπριακού, που έστησε η ‘Αγκυρα και αποδέχθηκε να είναι μέρος του ο Πρόεδρος της Κυπριακής Δημοκρατίας. Και δέχομαι ότι ο κ. Νίκος Αναστασιάδης το έκανε διότι πίστευε ότι τούτη η προσπάθεια θα κατέληγε κάπου. Κατέληξε, δυστυχώς, σε αδιέξοδο.\nΞεκινώ με τη θέση ότι όσοι συνεχίζουν να πιστεύουν στον Μουσταφά Ακιντζί, έχουν σοβαρότητα πρόβλημα. Ηθικό και εθνικό. Μετά τις γεμάτες εθνικισμό δηλώσεις του τις προηγούμενες μέρες, δεν έχει κανένας το παραμικρό δικαίωμα, να υποστηρίζει ότι ο κατοχικός ηγέτης διαφέρει από τους προκατόχους του. Δεν έχουν υπόθεση, που λένε και οι νεολαίοι, διότι ο Ακιντζί δεν ξεπέρασε μόνο κάθε όριο, αλλά έθεσε τον πύχη για τους ηγέτες των Τουρκοκυπρίων στο επίπεδο του εθνικιστικού ντελίριου, που συνοδεύεται από άκρατο φανατισμό για τους Έλληνες.\nΘα θυμίσω ότι σε συγκέντρωση Ελληνοκυπρίων και Τουρκοκυπρίων πολιτικών ηγετών στις Βρυξέλλες, πριν αρκετά χρόνια -όταν υποτίθεται ήταν ο darling του αριστερού ΑΚΕΛ και του δεξιού ΔΗΣΥ, που θα έλυνε μαζί μας το Κυπριακό- απαίτησε με θυμό να σταματήσουν όλοι να ομιλούν για την Κυπριακή Δημοκρατία, για την οποία με θρασύτητα είπε πως πρέπει να διαλυθεί.\nΘα μου πείτε τώρα, ότι είναι δικαίωμα του να ζητά και να απαιτεί. Εμείς δεν είμαστε υποχρεωμένοι να τον ακολουθήσουμε. ‘Όμως να θυμίσω επίσης, ότι στο πλαίσιο του παιγνιδιού της «νομιμοποίησής» του στον ελληνικό πληθυσμό του νησιού, ο Πρόεδρος της Δημοκρατίας, το ΑΚΕΛ και ο ΔΗΣΥ αποδέχθηκαν ακριβώς αυτό που απαιτούσε: Να διαλυθεί η Κυπριακή Δημοκρατία και να δημιουργηθεί ένα νέο κράτος, στο οποίο οι Τουρκοκύπριοι θα είχαν τη μερίδα του λέοντος. Διότι, το σχέδιο λύσης που συζητείτο έδινε στο 18% των Τουρκοκυπρίων το 50% του νέου κράτους. Παλαβά πράγματα…\nΈγραψα στην αρχή ότι πρέπει να ευχαριστήσουμε τον κ. Ακιντζί, που μας επανέφερε στην πραγματικότητα και μας θύμισε ότι σε τούτο τον τόπο έχουμε και σήμερα τουρκική κατοχή. Διότι παραλίγο να μας πείσουν οι οπαδοί της «όποιας λύσης» ότι η κατοχή «δεν είναι τίποτα μωρέ, μία συνήθεια είναι». Επίσης με τη στάση του, μας οδήγησε για μία στιγμή στο …μέλλον. Για το πως θα είναι η Κύπρος όταν συμπροεδρεύει ο Μουσταφά Ακιντζί. Έδειξε, ευτυχώς, τον πιο κακό εαυτό του, μάλλον έδειξε ποιος πραγματικά είναι. Διότι -και έχεις ευθύνη αγαπητέ Διονύση- τον αγιοποίησαν, και μας τον παρουσίασαν ως τον …εραστή -πανάθεμα τον- της ειρήνης, της αγάπης, της συνύπαρξης. Δεν είναι. Και είπε πολλά ψέματα στους οπαδούς της «όποιας λύσης» και πρέπει να του ζητήσουν εξηγήσεις για την εξαπάτηση, αντί να προσπαθούν και πάλι να του οργανώσουν come back (ολική επαναφορά) ως να μην έχει την ευθύνη για την κατάρρευση των συνομιλιών.\nΕάν ολόκληρος Ακιντζί και ολόκληρος Ερντογάν, αντιδρούν εθνικιστικά και φανατικά όταν ο κάθε πολίτης του τόπου εκφράζει τα αισθήματά του, τι θα συμβεί βρε μάγκες όταν διαλυθεί η Κυπριακή Δημοκρατία και η Τουρκία θα ασκεί καταλυτική επιρροή στο νέο κράτος. Διότι αν κάποιοι Ελληνοκύπριοι (ανάμεσά τους και πολιτικοί) θέλουν να γίνουν γιουσουφάκια στην αυλή του κατοχικού ηγέτη, ας το κάνουν από τώρα. Δεν είναι ανάγκη να διαλύσουν το κράτος για να φορέσουν φερετζέ. Βασικά, το μήνυμα που θα έπρεπε να τους σταλεί είναι ότι η πλειοψηφία -λέξη που επανέφερε στο λεξιλόγιό του και ο Πρόεδρος Αναστασιάδης- θα απορρίψει στο δημοψήφισμα κάθε σκέψη για να τεθεί η Κύπρος υπό τη σφαίρα επιρροής της Τουρκίας. Δεν πρόκειται να συμβεί ποτέ και η ήττα θα είναι καταλυτική. Είπαμε να λύσουμε το Κυπριακό, όχι να διαλύσουμε την Κύπρο και το λαό της. Δεν γίνεται, έτσι απλά το καταθέτω.\nΑς ξαναπάμε όμως στον κατοχικό ηγέτη. Υπάρχει ένα μυστήριο με την «πολιτική» εξαφάνιση και επανεμφάνισή του. Μετά το δημοψήφισμα του 2004 τον …χάσαμε. Που ήταν; Τι έκανε; Με ποιους συνεργαζόταν; Και έχουμε το δικαίωμα να ρωτούμε, διότι ο κύριος αυτός μπορεί αύριο να είναι ο Πρόεδρος της νέας Κύπρου. Και μην γελάτε… Διότι αν το ΑΚΕΛ και το ΔΗΣΥ πιστεύουν γνήσια στον Ακιντζί, και δεν παίζουν τα γνωστά ανόητα παιγνίδια, όπως συνηθίζουν, τότε κάλλιστα θα μπορούσαν να τον υποστηρίξουν και να τον κάνουν και Πρόεδρο. Γι’ αυτό, πρέπει να απαντήσει και στο βασικό ερώτημα:\nΓιατί ο Ταγίπ Ερντογάν, που εκδικείται ακόμα και τα …αγέννητα παιδιά όσων συμπατριωτών του Τούρκων είχαν την παραμικρή σχέση με τον Γκιουλέν, δεν ενοχλείται με το γεγονός ότι ο Μουσταφά Ακιντζί στριφογύριζε στην αυλή του Ιμάμη; Προσέξτε αγαπητοί αναγνώστες: Ο Πρόεδρος της Τουρκίας καθαίρεσε τον εκλεγμένο πρωθυπουργό Αχμέτ Νταβούτογλου, που μαζί με τον Γκιούλ και άλλους ισλαμιστές τον επέβαλαν στον λαό της Τουρκίας, επειδή υποψιάστηκε ότι είχε σχέσεις με τον Γκιουλέν. Τον έδιωξε για μία υποψία. Και τον Ακιντζί, για τον οποίο έχει στοιχεία, γιατί δεν τον ενοχλεί. Γιατί; Ο κατοχικός ηγέτης έχει υποχρέωση, επειδή θέλει να μας κυβερνήσει, να μας πει τι έκανε τα χρόνια της «απουσίας» από τα πολιτικά δρώμενα των κατεχομένων.\nΕίναι λαλίστατος. Ομιλεί και έχει απόψεις για όλα τα θέματα. Ας μας διαφωτίσει και γι’ αυτήν την πτυχή της ζωής του. Και να μην το κάνει με αφορισμούς και μασκαραλίκια…\nΗ στάση του Μουσταφά Ακιντζί είναι μέλι και βούτυρο για τους εθνικιστές, αλλά και για τους πατριώτες αυτού του τόπου, που έχουν μία εγκάρδια αγάπη για την Ελλάδα, τον πολιτισμό και την ιστορία της. Οι τελευταίοι δεν έχουν καμία σχέση με τους εθνικιστές, και δεν πρέπει να τους χαρίζουμε στους Χρυσαυγίτες και τους Ελαμίτες. Καμία απολύτως σχέση. Για να περάσει μία λύση, χρειάζεται ο Πρόεδρος Αναστασιάδης τις ψήφους αυτών των ανθρώπων. Πως θα τους εξασφαλίσει όταν ακούνε από τους ηγέτες των κατεχομένων ότι η ιστορική στιγμή του Ενωτικού Δημοψηφίσματος, είναι μια εθνικιστική πράξη; Δεν είναι. Αποτελεί τιμή σε ένα ιστορικό γεγονός. Ούτε μπορεί κανείς να απαιτήσει από τους πολίτες να μην τιμούν τους νεκρούς τους. Ούτε έχει δικαίωμα κανένας Ακιντζί να σιγήσει τις καμπάνες των εκκλησιών, επειδή ενοχλείται από τον …ήχο. Αλλά για τα θέματα αυτά θα επανέλθω.\nΥΣΤΕΡΟΓΡΑΦΟ: Είπε ο Πρόεδρος της Δημοκρατίας, μιλώντας στον Φιλελεύθερο, μία ιστορική, όπως θα αποδειχθεί, φράση: «Δεν μπορεί να αξιώνουν την εξίσωση της πλειοψηφούσας κοινότητας με την μειοψηφούσα κοινότητα. Και παρά ταύτα είναι τέτοιες οι πρόνοιες και οι διασφαλίσεις που παρέχονται που δεν δικαιολογούνται να εμμένουν ότι ουσιαστικά να έχει τον κύριο λόγο η μειοψηφία και η πλειοψηφία απλώς να υπακούει. Είναι πρωτόγνωρο το φαινόμενο και πρέπει να το κατανοήσουν». Δεν γνωρίζω εάν ήταν το αποτέλεσμα της οργής του για την «προδοσία» του φίλου Μουσταφά. Δεν γνωρίζω εάν όντως πιστεύει αυτό ειδικά το σημείο των δηλώσεών του. Όμως, ηθελημένα ή άθελα του, εκστόμισε αυτό ακριβώς που λένε οι άνθρωποι στο νησί, οι οποίοι δεν μπορούν να κατανοήσουν τους λόγους για τους οποίους οι πολιτικές ηγεσίες της Κύπρου, ξεπούλησαν το πιο σημαντικό όπλο των Ελληνοκυπρίων σε τούτη τη διαπραγμάτευση: Οι Τουρκοκύπριοι αποτελούν το 18% του πληθυσμού, ζητούν έδαφος της τάξης του 29% και μαζί με τα λεγόμενα «πάρκα» το 32%, και απαιτούν εξουσίες στο επίπεδο του 50/50. Θα τους έλεγα τι ζητούν, αλλά σέβομαι τους αναγνώστες της εφημερίδας…\nΑντιγράφω απο το άρθρο..«Δεν μπορεί να αξιώνουν την εξίσωση της πλειοψηφούσας κοινότητας με την μειοψηφούσα κοινότητα. Και παρά ταύτα είναι τέτοιες οι πρόνοιες και οι διασφαλίσεις που παρέχονται που δεν δικαιολογούνται να εμμένουν ότι ουσιαστικά να έχει τον κύριο λόγο η μειοψηφία και η πλειοψηφία απλώς να υπακούει. Είναι πρωτόγνωρο το φαινόμενο και πρέπει να το κατανοήσουν».\nΔοσιλογε Αναστασιαδη , στο τελος υποχρεωθηκες απο τον λαο της Κυπρου να πεις τα αυτονοητα . Διαφορετικα θα σε κρεμαγαν και η υστεροφημια σου θα ηταν η ιδια με του Εφιαλτη, του Τσολακογλου και του καθε Κουισλιγκ!! Οχι οτι δεν εισαι στην κατηγορια των δοσιλογων αλλα προς το παρον γλυτωσες την ατιμωτικη κρεμαλα!!\n06 Μαρτίου, 2017 18:56


Ένας… ταύρος έρχεται στην ΑΕΚ! – Enwsi.gr\nΠαρασκευή, 22 Φεβρουάριος 2019, 04:58\nΈνας… ταύρος έρχεται στην ΑΕΚ!\nΚωνσταντίνα Ρεπούλια 12/08/2018 04:20\nΟ Γιονας Ματσιούλις έρχεται στην ΑΕΚ και συνδυάζει… όνομα και χάρη\nΗ ΑΕΚ αιφνιδιάζοντας τους πάντες, κινήθηκε μεθοδικά και έκανε το μεγάλο… μπαμ του καλοκαιριού με την απόκτηση του Γιόνας Ματσιούλις!\nΗ ανακοίνωση της μεταγραφής του Ματσιούλις από την ΑΕΚ έσκασε σαν… βόμβα την ίδια μάλιστα στιγμή που αρκετά δημοσιεύματα έκαναν λόγο για δυσκολία της Ένωσης να βρει στην αγορά έναν αξιόπιστο παίκτη στη θέση «4» που θα ταίριαζε απόλυτα στο «κιτρινόμαυρο» ρόστερ. Ο Γιόνας Ματσιούλις είναι η μεγαλύτερη μεταγραφή επί εποχής Μάκη Αγγελόπουλου στην ΑΕΚ και είναι ένα δείγμα του πόσο έχει μεγαλώσει αυτή η ομάδα.\nΟ 33χρονος φόργουορντ δεν είναι ένας απλός… βετεράνος που ήρθε να «κλείσει» την καριέρα του στη χώρα μας. Ο Ματσιούλις είναι ένας παίκτης που τα τελευταία έξι χρόνια -με εξαίρεση μόνο τους τελευταίους μήνες στην Λοκομοτίβ Κουμπάν- που παίζει ανελλιπώς στην EuroLeague, με παραστάσεις από το υψηλότερο επίπεδο, ο οποίος έχει κατακτήσει τα πάντα.\nEίναι ένας παίκτης με τεράστια θέληση και κίνητρο που θέλει να παίζει και να βοηθάει την ομάδα του. Κι αυτό το έδειξε ξεκάθαρα τον περασμένο Μάρτιο, πριν συμφωνήσει με την Λοκομοτίβ Κούμπαν, όταν αποχώρησε από την Ρεάλ Μαδρίτης επειδή ήταν παραγκωνισμένος.\nΟ Ματσιούλις είναι παλιός γνώριμος των Ελλήνων φιλάθλων, αφού τη διετία 2012-14 φόρεσε τη φανέλα του Παναθηναϊκού. Η αλήθεια είναι πως αρκετοί τον έχουν στο μυαλό τους ως σμολ φόργουορντ, όμως στην πραγματικότητα είναι ένας παίκτης με ικανότητα να αγωνιστεί και στις δύο θέσεις των φόργουορντ. Είναι δηλαδή ένας σύγχρονος combo φόργουορντ, ο οποίος δίνει στον Λούκα Μπάνκι την δυνατότητα να έχει στα… χέρια του έναν ακόμα παίκτη με την ικανότητα να αγωνιστεί σε τουλάχιστον δύο θέσεις.\nΣτην ΑΕΚ έρχεται όμως για να καλύψει τη θέση του πάουερ φόργουορντ και όσο για αυτά που μπορεί να κάνει στο παρκέ, αυτά είναι πολλά. Και κυρίως στην επίθεση.\nΟ διεθνής Λιθουανός είναι ένας εξαιρετικός σουτέρ, καθώς έχει σουτάρει με τουλάχιστον 37% πίσω από την γραμμή των 6.75 μέτρων τις 8 από τις τελευταίες 10 σεζόν της καριέρας του. Η παρουσία του εξασφαλίζει καλές αποστάσεις – ειδικά όταν αγωνίζεται ως πάουερ φόργουορντ, “τραβώντας” τον δεύτερο ψηλό μακριά από το καλάθι.\nΨεγάδια στο παιχνίδι του φυσικά και υπάρχουν, αφού το σουτ του μετά από ντρίμπλα δεν είναι το δυνατό του σημείο, ενώ δεν είναι και ο καλύτερος πασέρ όταν βρίσκεται σε κίνηση και πάει προς το καλάθι. Ωστόσο αυτό ίσως να μην είναι πρόβλημα για τον Λούκα Μπάνκι, καθώς ο Λιθουανός θα καλείται να τελειώσει φάσεις και όχι να τις δημιουργήσει αφού θα χρησιμοποιηθεί κυρίως ως πάουερ φόργουορντ.\nΌσον αφορά το αμυντικό σκέλος, ο Ματσιούλις δεν είναι τόσο δυνατός όσο είναι στην άλλη πλευρά του γηπέδου όμως μπορεί να μαρκάρει σε ικανοποιητικό επίπεδο τους φόργουορντ που είναι στα… κυβικά του.\nΕίναι αρκετά δύσκολο να τον ποστάρει κάποιος καθώς το κορμί του είναι πολύ δυνατό, κάτι που εξηγεί και το γεγονός ότι μπορεί να “μετακομίσει” στη θέση του πάουερ φόργουορντ με ευκολία. Στην άμυνα δεν μπορεί κανείς να τον σπρώξει και το αντίπαλο «τεσσάρι» που θα θελήσει να τον ποστάρει για να εκμεταλλευτεί την διαφορά ύψους, πέφτει σε… τοίχος.\nΤα κομμάτια του… κιτρινόμαυρου πάζλ έχουν ουσιαστικά συμπληρωθεί εκτός και αν γίνει κάποια στιγμή η προσθήκη ενός Έλληνα.\nΟ ρόλος του Λιθουανού φόργουορντ θα είναι κομβικός για την ΑΕΚ, αφού εκτός από το… όνομα, ο Ματσιούλις διαθέτει και την χάρη αφού διαθέτει την απαραίτητη εμπειρία και τις ικανότητες, ώστε να ανεβάσει το επίπεδό της ομάδας για να την βοηθήσει να διεκδικήσει τα… κεκτημένα της.\nΕτικέτες αεκ γιονας ματσιουλις λοκομοτιβ κουμπαν Ρεάλ Μαδρίτης\n12/08/2018 11:06 at 11:06\nΑκούγεται λίγο περίεργα αυτό που λέτε για τα ποσοστά του (ΣΤΙΣ 8 ΑΠΌ ΤΙΣ 10) τελευταίες σεζόν … Μήπως για να αποφύγετε να πείτε ότι η τελευταία δεν ήταν μια από αυτές?\nΣτις τρεις τελευταίες διοργανώσεις τους τελευταίους δώδεκα μήνες είχε:\nΕυρωλιγκα με Ρεαλ 13/43 ποσοστό 30%\nVTB με Κουμπαν. 8/30 ποσοστό 26%\nΕυρωμπασκετ με Λιθουανία 4/21 π. 19%\nΌταν ένας παίχτης με τα χρόνια γίνεται βαρύς κ αργός, χάνει κ την ταχύτητα του στην εκτέλεση με συνέπεια να πέφτουν κ τα ποσοστά. Αυτός είναι ο λόγος που ο Γιονας έχει μετακομίσει στη θέση 4 τελευταία. Το ίδιο έχει γίνει κ με άλλους παίχτες παλιότερα (π.χ. Αλβερτης, Νοσιονι, παλιότερα Φάνης Χριστοδούλου κ.α.)\nΦυσικά ο Ματσιουλις είναι μια προσωπικότητα του ευρωπαϊκού μπάσκετ κ φυσικά θα βοηθήσει… Σε καμία όμως περίπτωση δεν είναι πλέον ο παίχτης που ήταν πριν 3-4 χρόνια…\n12/08/2018 13:00 at 13:00\nΦίλε RolandoBlackman σε διαβάζω ανελλιπώς καθώς έχουν πάντα ενδιαφέρον οι τοποθετήσεις σου. Σέβομαι την αγάπη σου για την ομάδα, τις καλές προθέσεις σου και ιδίως το εξαιρετικό γνωστικό υπόβαθρο που διαθέτεις για το άθλημα. Νομίζω ότι γινεσαι πολύ αυτστηρός μερικές φορές με τα πεπραγμένα της διοίκησης…Είναι προφανές ότι και λάθη θα γίνουν και ατυχείς επιλογές και και και….Ο Αγγελόπουλος δεν είναι μπασκετικός και δεν είναι καθόλου εύκολο να αποφασίζεις για ανθρώπους και ενέργειες σε χώρο που δεν τον κατέχεις…Προσεξε…Όχι να εκφράζεις απόψεις άνευ ευθύνης αλλά να παίρνεις αποφάσεις που έχουν κόστος και στην εικόνα σου και στην τσέπη σου…Λέγοντας αυτά δεν διαφωνώ μαζί σου ότι το κύριο πρόβλημα της ομάδας είναι η στελέχωση της διοίκησης…Το βλέπω κι εγώ…Πάντως ο Μάκης δεν μας έχει τάξει λαγούς με πετραχήλια…Έχει ξεκαθαρίσει τι μπορεί να κάνει, πού μπορεί να φτέσει το μπάτζετ και χρειάζεται και τη δική μας βοήθεια…Η κριτική μας ασκείται σε ένα πλαίσιο που ξεκάθαρα δεν μπορεί να ανταγωνιστεί ομάδες της Ευρωλίγκα…Κριτικάρουμε κινήσεις που αφοριούν ένα επίπεδο 2-3 εκ. ευρώ…Ενδεχομένως ο Γιαννακόπουλος να κάνει περισσότερα λάθη από τον Μάκη αλλά σε επίπεδο 12 – 15 εκ ευρώ…Οπότε…Τέλος για το καθαρά αγωνιστικό κομμάτι για τον Ματσιούλις προφάνως είναι σε κάποια κάμψη…Αλλιώς δεν θα έπαιζε σε μας (2-3 εκ.)… Όμως νομίζω ότι και έτσι είναι καλύτερος από τους άλλους παίκτες μας, θα βοηθήσει και είναι σαφώς επιλογή προς τα πάνω…Επαναλαμβάνω ότι παρακολουθώ συνεχώς τις απόψεις σου…Βοηθάς με τον τρόπο σου…


Για μια κοινή συγκίνηση… – Θεόδωρος Πάγκαλος\nHome › Βήμα › Άρθρα › Για μια κοινή συγκίνηση…\nadmin2Posted on 06/06/2016 Posted in Άρθρα, Βήμα, ΤΟΒΗΜΑ\nΠριν από έξι μήνες πήρα ένα γράμμα. Ο Πρόεδρος της Αλβανικής Δημοκρατίας Μπουγιάρ Νισάνι με καλούσε να μετάσχω ως «πρωτεργάτης εκείνων των γεγονότων» στον εορτασμό 25 ετών Αλβανικής Δημοκρατίας. Το γεγονός ότι δεν με είχαν ξεχάσει, το αποδέχθηκα σαν μια αναγνώριση των προσπαθειών, που είχε κάνει τότε η Ελλάδα, για να στηθεί στα πόδια της όχι μόνο η νέα Αλβανική Δημοκρατία αλλά και μια νέα απελευθερωμένη αλβανική κοινωνία. Την ελληνική αυτή συνεισφορά είχαν υλοποιήσει με εκατοντάδες χιλιάδες πράξεις έμπρακτης αλληλεγγύης οι Έλληνες πολίτες.\nΔιακεκριμένο ρόλο είχαν, βέβαια, παίξει ορισμένοι δημόσιοι λειτουργοί, ιδιαίτερα η ομάδα που ασχολήθηκε προσωπικά με τις ελληνοαλβανικές σχέσεις, ο αείμνηστος Γιάννος Κρανιδιώτης και οι διπλωματικοί υπάλληλοι Δ. Κυπραίος και άλλοι της ομάδας διαπραγμάτευσης της συνθήκης ειρήνης καθώς και τα διπλωματικά γραφεία του Κάρολου Παπούλια και το δικό μου.\nΕίχα 12 χρόνια να πάω στην Αλβανία. Η περιέργειά μου ήταν μεγάλη. Αποφάσισα να πάω στα Τίρανα. Κατ’ αρχήν με ευχαρίστησε, γιατί να το κρύψουμε άλλωστε για έναν έπαινο πολιτεύεται κανείς, η σύμφυτη με το χαρακτήρα των Αλβανών φιλοτιμία, κάπως όπως στην παλιά Ελλάδα, που δεν την είχαν ακόμα ξεφτιλίσει οι νεομαρξιστές. Ήταν έκδηλη και στην συμπεριφορά του επίσημου κράτους και των απλών ανθρώπων στο δρόμο η αναγνώριση και η ευγνωμοσύνη. Οι Αλβανοί είναι πασίγνωστοι για τη «μπέσα» τους. Δεν ξεχνούν ποτέ και πάντα επιδιώκουν την ανταπόδοση. Δεν ξεχνούν το κακό που τους κάνεις αλλά ούτε τη συνδρομή και την αλληλεγγύη. Όχι σαν κι εμάς, που τρώμε και πίνουμε εκεί που μόλις πριν από λίγο φτύναμε ή δαγκώνουμε απροειδοποίητα τo χέρι, που μόλις απλώθηκε να μας χαιρετήσει.\nΣτα πλαίσια της επίσκεψης και στο περιθώριο των επίσημων εκδηλώσεων είχα την τύχη, ως Έλληνας και ως άνθρωπος, να συναντήσω τον Αρχιεπίσκοπο Τιράνων Αναστάσιο Γιαννουλάτο. Στο κέντρο των Τιράνων – πιο κέντρο δε γίνεται – έχει χτίσει το μνημειακό συγκρότημα εκκλησία και αρχιεπισκοπικό μέγαρο. Στα υπόγεια της εκκλησίας φωλιάζει μια αίθουσα εκδηλώσεων, που είναι η πιο σύγχρονη στην πρωτεύουσα της Αλβανίας. Μπροστά σε αυτήν την αίθουσα μου ήρθε η ιδέα μιας συναυλίας, που θα στόχευε στην αναβίωση των φιλελληνικών αισθημάτων και θα έδινε αυτοπεποίθηση στη μειονότητα και τους Έλληνες εξ Ελλάδος, που ζουν και προκόβουν στα Τίρανα. Με τη βοήθεια της κυρίας Ελένης Τσαλδάρη, Προέδρου του Λυκείου των Ελληνίδων, η εκδήλωση αυτή πραγματοποιήθηκε υπό την αιγίδα του Αρχιεπισκόπου Αναστασίου και ως από τα παρασκήνια ιμπρεσάριος πήγα, με ένα θαυμάσιο λεωφορείο γεμάτο νεαρούς χορευτές και διάσημους ερμηνευτές και μουσικούς παραδοσιακών τραγουδιών και στα αλβανικά και στα ελληνικά καθώς και στην αρβανίτική διάλεκτο, στα Τίρανα, μέσω Αγίων Σαράντα και Αργυροκάστρου με επιστροφή από την Κορυτσά και έζησα τη συναυλία.\nΕύχομαι σε όλους, τουλάχιστον μια φορά στη ζωή σας, να ζήσετε μια τέτοια εμπειρία. Χωρίς τεχνολογικά εφέ, δημαγωγικές πατριωτικές εξάρσεις, ρητορικές αρλούμπες και άλλα παρόμοια, χίλιοι άνθρωποι έκλαιγαν από κοινού όταν χειροκροτούσαν όρθιοι το Νίκο Φιλιππίδη, ένα από τα καλύτερα κλαρίνα αυτή τη στιγμή στην Ελλάδα. Άξιζε τον κόπο και την προσπάθεια.\nΔεν μπορώ όμως να μη θυμηθώ, με ευκαιρία αυτό το γεγονός, πως πριν από πολλά χρόνια ήμουν στο γήπεδο, ενώ η εθνική μας έπαιζε με την εθνική Αλβανίας. Εμείς είχαμε μόλις πάρει το πανευρωπαϊκό θριαμβεύοντας επί της παντοδύναμης Πορτογαλίας. Οι Αλβανοί ήταν άγνωστοι. Και αν δεν ήταν άφθονοι εκείνη την ημέρα οι συμπατριώτες τους μετανάστες, που είχαν πάει να τους συμπαρασταθούν, θα ήταν μόνοι και έρημοι μέσα στο γήπεδο. Έλα όμως που το ματς δεν πήγε καλά. Οι νεαροί και άγνωστοι Αλβανοί διεθνείς διέσυραν και συνέτριψαν την πρωταθλήτρια Ευρώπης Εθνική Ομάδα της Ελλάδας. Δεν ξέρω πόσοι από εσάς ήταν στο γήπεδο εκείνη την ημέρα. Εγώ ποτέ δε θα ξεχάσω τη ντροπή που αισθάνθηκα. Οι ελληναράδες «φίλαθλοι» μη μπορώντας να κερδίσουν εν τιμή, έχασαν την ευκαιρία να ηττηθούν εν τιμή. Άγρια ακούστηκε, μικρόνοη και εξευτελιστική, για όποιον την εκστομίζει, ιαχή: «δε θα γίνεις Έλληνας ποτέ, Αλβανέ, Αλβανέ».\nΣήμερα, που εκατοντάδες επιχειρήσεις εγκαταλείπουν την Ελλάδα των νεομαρξιστών, για να απολαύσουν στην ασταθή πολιτικά Αλβανία χαμηλότερους φόρους και πολλά άλλα επιχειρηματικά πλεονεκτήματα, πως θα μας φαινόταν άραγε αν μας τραγουδούσε ένα αλβανικό γήπεδο: «δε θα γίνεις Αλβανός ποτέ, Ρωμιέ, Ρωμιέ!»; Πότε θα μάθουμε επιτέλους ως άτομα και ως λαός να ανταγωνιζόμαστε προς τα πάνω και όχι για να πεθάνει η κατσίκα του γείτονα; Όσο για το ποδόσφαιρο θα σας θυμίσω πως προ ολίγων μηνών χάσαμε από τις Νήσους Φερόε.\n‹ Η εθνική κυριαρχία\nThe last time I saw Paris… ›


Απολύθηκαν λόγω… γενειάδας! – Pardalo Katsiki\nPardalo Katsiki > Διάφορα > Απολύθηκαν λόγω… γενειάδας!\nΑπρ 20, 2016, 1:58 ΜΜ\nΕίναι πολύ πιθανό να μην το γνωρίζατε αλλά, στη Γαλλία, το μήκος της γενειάδας σας μπορεί να σας κοστίσει τη δουλειά σας!\nΜετά τις τρομοκρατικές επιθέσεις στο Παρίσι έγιναν πολλές σπασμωδικές κινήσεις λόγω του φόβου που ξέσπασε στη χώρα. Μια από αυτές τις κινήσεις αφορά μερικούς εργαζόμενους του αεροδρομίου του Ορλί, οι οποίοι κλήθηκαν από την εταιρεία Securitas Transport Aviation Security (STAS), της οποίας ήταν υπάλληλοι.\nΣε αυτή τη συνάντηση τους ζητήθηκε να φροντίσουν τις μακριές γενειάδες τους και να τις διατηρούν κοντές, καθώς δε συμβάδιζαν με τον ενδυματολογικό κώδικα της εταιρείας, ο οποίος απαιτεί όσο το δυνατόν απλούστερη εμφάνιση. Αφού εκείνοι αρνήθηκαν η εταιρεία απέλυσε τέσσερα άτομα και το απέδωσε σε «σοβαρό σφάλμα» των υπαλλήλων.\nΟ συνήγορος των πρώην εργαζομένων δήλωσε ότι ποτέ δεν είχαν δημιουργήσει κάποιο πρόβλημα. Εξάλλου δε γίνεται η γενειάδα τους να μεγάλωσε σε ένα βράδυ και να έγινε ξαφνικά πρόβλημα! Αυτό που έφταιγε ήταν ο φόβος που εξαπλώθηκε και έφερε μαζί του μια σειρά προκαταλήψεων που, σε αυτή την περίπτωση, σχετίζονται με τη θρησκεία των υπαλλήλων. Οι ίδιοι αποκάλεσαν το γεγονός επίθεση κατά της θρησκευτικής τους πρακτικής.\nΗ εταιρεία από την άλλη, τονίζει ότι σε ένα κοσμικό κράτος, οι εκπρόσωποι οφείλουν να έχουν ουδέτερο παρουσιαστικό, σύμφωνα με τη νομοθεσία. Τέλος αναφέρεται ότι οι ενδυματολογικού κανόνες της εταιρείας είναι οι ίδιοι από το 2011 και οι συγκεκριμένοι υπάλληλοι δεν είχαν πυκνή και μακριά γενειάδα προηγουμένως!\nΔε γνωρίζουμε κατά πόσο είναι εφικτό, με κάποιο μαγικό τρόπο, να μακρύνουν οι γενειάδες των εν λόγω ανδρών εν μία νυκτί ή πόσο αυστηρή είναι γενικότερα η συγκεκριμένη εταιρεία όσον αφορά τον ενδυματολογικό της κώδικα, πάντως η περίπτωση αυτή είναι αξιοπρόσεκτη!\nΗ υπόθεση εξακολουθεί να εκκρεμεί και το δικαστήριο θα λάβει την τελική του απόφαση τον Ιούνιο. Αυτό που λέμε εμείς; Τρίχες!\nΓαλλία Γενειάδα Απολύσεις


Αυτόχειρας έπεσε στο κεφάλι περαστικού και τον σκότωσε! - Alpha1News\nHome / Διεθνή / Αυτόχειρας έπεσε στο κεφάλι περαστικού και τον σκότωσε!\nΑυτόχειρας έπεσε στο κεφάλι περαστικού και τον σκότωσε!\nΜε τραγικό τρόπο κόπηκε το νήμα της ζωής ενός Νοτιοκορεάτη δημόσιου υπάλληλου την περασμένη εβδομάδα όταν, την ώρα που περπατούσε σε έναν δρόμο της πόλης του, τραυματίστηκε θανάσιμα εξαιτίας της πτώσης ενός αυτόχειρα, ο οποίος πήδηξε από παρακείμενο κτίριο.\nΣύμφωνα με την εφημερίδα Korean Times, o 39χρονος Yang Dae-jin επέστρεφε στο σπίτι του στην πόλη Γκουάνγκτζου, όπου τον περίμενε η έγκυος σύζυγός του με το πεντάχρονο παιδάκι τους, όταν συνέβη το μοιραίο περιστατικό που του στοίχισε τη ζωή.\nΈνας 25χρονος φοιτητής, ο οποίος πιστεύεται ότι δεν άντεξε το άγχος των επικείμενων εξετάσεων στη σχολή του, πήδηξε από τον 20ο όροφο μιας πολυκατοικίας, η οποία βρισκόταν στον δρόμο που έπαιρνε καθημερινά ο άτυχος άνδρας, επιστρέφοντας από τη δουλειά του. Η σύγκρουση με το σώμα του αυτόχειρα φοιτητή - ο οποίος σκοτώθηκε ακαριαία από την πτώση - ήταν σφοδρή και προκάλεσε στον 39χρονο δημόσιο υπάλληλο σοβαρές κρανιοεγκεφαλικές κακώσεις.\nΟ άτυχος άνδρας μεταφέρθηκε εσπευσμένα στο νοσοκομείο, ωστόσο οι γιατροί δεν κατάφεραν τελικά να του σώσουν τη ζωή και υπέκυψε στα τραύματά του λίγη ώρα αργότερα.\nΕντύπωση προκαλεί η αντίδραση της οικογένειας του Dae-jin, η οποία δήλωσε ότι συγχωρεί τον φοιτητή. Ειδικότερα, μιλώντας στην κηδεία του 39χρονου, ο 53χρονος θείος του αδικοχαμένου άνδρα είπε ότι «ο φοιτητής που έδωσε τέλος στη ζωή του είναι άλλο ένα θύμα της ανελέητης ανταγωνιστικής κοινωνίας».\nΑυτόχειρας έπεσε στο κεφάλι περαστικού και τον σκότωσε! Reviewed by Λινα Ευαγγελινου on 5.6.16 Rating: 5


Η εγκυμοσύνη βήμα-βήμα: Τα σημαντικά σημεία σε κάθε εβδομάδα κύησης | NemeaPress\nΗ εγκυμοσύνη είναι η πιο όμορφη αλλά και πιο ιδιαίτερη περίοδος της ζωής μίας γυναίκας. Ωστόσο, παρόλο που χάρη στις εξελίξεις στη σύγχρονη ιατρική η περίοδος αυτή κυλάει σχετικά ομαλά, υπάρχουν ορισμένες κρίσιμες καμπές, στις οποίες πρέπει να δώσουμε μεγαλύτερη έμφαση, καθώς τότε συντελούνται μερικές από τις σημαντικότερες αλλαγές στο σώμα της γυναίκας.\nΤι αλλάζει στην κάθε εβδομάδα κύησης και συγκεκριμένα στις πιο σημαντικές: Δηλαδή στην 29η εβδομάδα κύησης, στην 31 εβδομάδα κύησης, στην 33η, την 34η και την 37η εβδομάδα κύησης.\nΜετά το πρώτο εξάμηνο\nΗ 29η εβδομάδα κύησης είναι η φάση στην οποία αρχίζεις να νιώθεις τις πρώτες απόλυτα φυσιολογικές συσπάσεις στη μήτρα. Η κοιλιά μεγαλώνει και έχεις αρχίσει να παίρνεις βάρος, οπότε και πρέπει να αρχίσεις να εφαρμόζεις ενυδατικές κρέμεςγια να αποφύγεις τις ραγάδες. Το μωρό επίσης αρχίζει να ολοκληρώνει τον κύκλο ανάπτυξής του, αφού αρχίζουν να τελειοποιούνται τα όργανά του, τα μάτια του είναι ανοιχτά και αντιλαμβάνεται τις αλλαγές στο φως.\nΚατά την 31η εβδομάδα κύησης θα πρέπει να αρχίσεις να συζητάς τις λεπτομέρειες του τοκετού με τον γιατρό σου. Οι αλλαγές στο σώμα σου μπορεί να γίνουν λίγο ενοχλητικές, αφού αρχίζεις να βιώνεις συχνοουρία και ίσως δύσπνοια. Το στήθος συνεχίζει να μεγαλώνει, ενώ αυξάνονται επίσης οι σπασμοί στη μήτρα τόσο σε ένταση όσο και σε διάρκεια. Το μωρό ολοκληρώνει την ανάπτυξή του κανονικά και έχει ήδη αρχίσει να κλωτσάει.\nΜπαίνοντας στην τελική ευθεία της κύησης και συγκεκριμένα στην 33η εβδομάδα εγκυμοσύνης, αρχίζεις να αισθάνεσαι τους αστραγάλους και τα άκρα σου να πρήζονται, ενώ αισθάνεσαι όλο και περισσότερο την κινητικότητα του μωρού. Κι εκείνο όμως αρχίζει να αντιλαμβάνεται ακόμα καλύτερα τον κόσμο γύρω του, αφού αντιδρά στα ερεθίσματα του περιβάλλοντος, όπως αλλαγές φωτός και ήχους, έχει λόξιγκα, κλαίει και καταλαβαίνει τις διάφορες γεύσεις όπως γλυκό, αλμυρό.\nΣτην 34η εβδομάδα κύησης πλησιάζεις για τα καλά στον τοκετό και αυτό δεν πρέπει να σε ανησυχεί γιατί όλα τα μωρά που γεννιούνται από αυτή τη φάση και μετά είναι απολύτως υγιή. Σημαντικό είναι να μένεις ενυδατωμένη, γιατί με τη συχνοουρία χάνεις πολλά υγρά.\nΑπό την 37η εβδομάδα κύησης και έπειτα μετράμε αντίστροφα για την ημέρα του τοκετού. Πίνε αρκετό νερό γιατί θα ιδρώνεις περισσότερο και θα αισθάνεσαι εξάψεις, αλλά και σημαντικές δυσκολίες στον ύπνο. Το μωρό είναι πλέον ολοκληρωμένο και περιμένει να γεννηθεί.\n← Σε διαβούλευση η προδημοσίευση για τους Νέους Αγρότες με συνολική δαπάνη πάνω από τα 350 εκατ. ευρώ\nΕντυπωσιακό καλησπέρα με έπιπλα εισόδου και σαλονιού που θα αφήσουν άφωνους τους επισκέπτες σας →


Θέμα Oceanwp - Παγκόσμια plugins GPL\nΈκδοση προϊόντος : 3.1.0\nLink δωρεάν έκδοση ή αγορά άδειας premium Oceanwp Theme\nΕπωφεληθείτε από την ποιότητα και τη λειτουργικότητα του Oceanwp Theme!\nΤο Oceanwp Theme χρησιμοποιείται από πολλούς χρήστες του WordPress και του WooCommerce.\nΓίνετε μέλος της κοινότητάς μας με τιςpremium συνδρομέςκαι εξοικονομήστε ακόμα περισσότερα. Το Oceanwp Theme περιλαμβάνεται στα πακέτα μας gpl plugins\nΤο Oceanwp Theme είναι διαθέσιμο με την περιγραφή, την άδεια χρήσης και την υποστήριξή του σε έναν από τους παρακάτω επίσημους ιστότοπους.\nΣύνδεση δωρεάν έκδοσης ή αγορά άδειας premium Oceanwp Theme\nΑρκετές συνδέσεις €3,55\nΤα πρόσθετα Plus για το Elementor €3,53\nΚρατήσεις Woocommerce €3,38\nΦόρμες βαρύτητας €3,42\nWoocommerce Πίνακας Ποσοστό Ναυτιλίας €3,45


H Τσέλσι «υπέγραψε» το ιστορικό αρνητικό ρεκόρ του Άνφιλντ! - ΒΙΝΤΕΟ - ΓΗΠΕΔΟ\nΑρχική ΔΙΕΘΝΗ ΑΓΓΛΙΑ H Τσέλσι «υπέγραψε» το ιστορικό αρνητικό ρεκόρ του Άνφιλντ! – ΒΙΝΤΕΟ\nH Τσέλσι «υπέγραψε» το ιστορικό αρνητικό ρεκόρ του Άνφιλντ! – ΒΙΝΤΕΟ\nΗταν Χριστούγεννα του 1923. Η Λίβερπουλ γνώριζε την τέταρτη διαδοχική ήττα στο γήπεδό της για το πρωτάθλημα. Τέλη Φεβρουαρίου του 2021, με το 0-2 από την Εβερτον θα ισοφάριζε την χειρότερη εντός έδρας επίδοσή της. Ωσπου την επισκέφτηκε η Τσέλσι.\nΚαι ο Μάουντ υπέγραψε το πιο ταπεινωτικό σερί στην ιστορία του “Ανφιλντ”, καθώς ποτέ τους οι Reds δεν έσκυψαν το κεφάλι πέντε φορές στη σειρά μέσα στο σπίτι τους.\nΑυτό το 0-1 μάλιστα έστειλε τους νικητές εντός Champions League και κράτησε τους ηττημένους στο -4.\nΟι Μπλε ήταν επικίνδυνοι, με τον Βέρνερ να χάνει απίθανη ευκαιρία μόνος του (16′), όπως και ο Μανέ (28′). Στο 42′ ήρθε το γκολ, καθώς οι αμυντικοί κοιτούσαν τον Μάουντ να κάνει τέλεια παράλληλη κίνηση και να σουτάρει από το ημικύκλιο στην αριστερή γωνία.\nΟ Ρόμπερτσον έβγαλε στη γραμμή (54′) το 0-2 και έπειτα η Λίβερπουλ ανέλαβε να πιέσει. Ωστόσο, η κεφαλιά του Βαϊνάλντουμ στο 85′ ήταν η μοναδική προσπάθειά της σε όλο το ματς εντός εστίας.\nΤόσο πολύ καθυστερημένη να κάνει αληθινή φάση σε αγώνα πρωταθληματος είχε από το 2010 και πάλι κόντρα στην Τσέλσι. Οι Κόκκινοι βουλιάζουν αδιανόητα για εστεμμένη ομάδα και κανείς δεν μπορεί να διακρίνει που βρίσκεται ο πάτος…\nΠροηγούμενο άρθροΒρήκε νέο ταίρι ο Λουκάκου, στο +6 η Ίντερ! – ΒΙΝΤΕΟ\nΕπόμενο άρθροΠΡΩΤΟΣΕΛΙΔΟ 5/3/2021


Ονειροκρίτης Πυρετός | Ονειροκρίτης Ταρωτώ\nΟνειροκρίτης Πυρετός. Αν δείτε στον ύπνο σας ότι έχετε πυρετό, σημαίνει ότι κάποια ανόητη φιλοδοξία απασχολεί τη σκέψη σας και απορροφά τις δυνάμεις σας, χάνοντας μάλιστα πολύτιμο χρόνο εξαιτίας της. Αν δείτε ότι κάποιος άλλος έχει πυρετό και ζητά τη βοήθειά σας, σημαίνει ότι θα δώσετε χρήσιμες συμβουλές σε άνθρωπο ο οποίος τις έχει ανάγκη. Γυναίκα παντρεμένη που θα δει στον ύπνο της ότι έχει πυρετό θα έρθει σε σύγκρουση με το σύζυγό της, του οποίου η συμπεριφορά δεν είναι καλή. Αν κόρη ανύπαντρη δει το όνειρο, εξαιτίας του έρωτα της θα ρεζιλευτεί σε συγγενείς και φίλους. Αν ονειρευτείτε ότι παιδί μικρό, δικό σας ή ξένο, έχει πυρετό, το παιδί αυτό θα αναρρώσει από την ασθένεια του, αν πραγματικά είναι άρρωστο∙ αν είναι υγιές, θα ασθενήσει, ελαφρά όμως. Αν δείτε ότι ο πυρετός ταλαιπωρεί έναν άρρωστο, αυτός θα σηκωθεί από το κρεβάτι του γρηγορότερα απ’ όσο ήλπιζε. Για τους ηλικιωμένους όμως, το όνειρο δεν είναι καλό, διότι προμηνύει εξάντληση.


15 συμβουλές για ένα πάρτι του καλού καιρού - Ειδήσεις - νέα - Το Βήμα Online\n15 συμβουλές για ένα πάρτι του καλού καιρού\nΤο καλοκαίρι δίνει άφθονες ευκαιρίες για συγκεντρώσεις με φίλους.Οργανωθείτε και διασκεδάστε χωρίς τύψεις, οιδύσκολοι καιροί σηκώνουν την καλοπέραση.\n3 Αυγούστου 2010, 16:53 Ενημερώθηκε: 3 Αυγούστου 2010, 16:53\nΤα γραπτά μένουν, αλλά τα SMS ενίοτε σβήνονται κατά λάθος, μαζί με τις οδηγίες πρόσβασης στο σπίτι. Προτιμήστε μια έντυπη πρόσκληση, την οποία μπορείτε να φτιάξετε στον υπολογιστή. Διαλέξτε ένα γραφιστικό που να θυμίζει προαναγγελία ροκ συναυλίας ή όποιο άλλο θέμα προτιμάτε.\nΔεν πρέπει να είναι κρυφός, αλλά ούτε εκτυφλωτικός: φαναράκια, λαμπιόνια, κεριά, δάδες στη βεράντα ή στον κήπο αφήνουν το ιδανικό ημίφως για φλερτ ή χορό. Επειδή σημασία έχει η φλόγα του κεφιού, αντί να αναλωθείτε στο άναμμα των κεριών που έσβησε το βοριαδάκι, δυναμώστε τη μουσική. Εξάλλου, όσο περνά η ώρα, οι καλεσμένοι θα εξοικειώνονται με τον χώρο.\n3 Χίλιες και μία νύχτες\nΑπλώστε πολύχρωμες μαξιλάρες και κιλίμια, ανάψτε αρωματικά στικ και η μαγεία της Ανατολής θα απλωθεί στο ρετιρέ. Μην το τραβήξετε όμως στα άκρα διαλέγοντας ανάλογη μουσική υπόκρουση. Αντιθέτως, προτιμήστε το «Vintage» του Vassilikos με επανεκδόσεις παλαιών κομματιών. Το πάρτι θέλει συναίσθημα.\n4 Ραντεβού κάτω από την ντισκομπάλα\nΕντάξει, μαροκέν ύφος πετύχατε, μουσικό ζέσταμα κάνατε, ήρθε η ώρα να φροντίσετε για την πίστα – εκεί όπου κρίνονται τα επιτυχημένα πάρτι. Βρείτε ένα σημείο, ακόμη και στο γυμνό από έπιπλα καθιστικό, και κρεμάστε μια λαμπερή ντισκομπάλα: σημάδι ότι είστε έτοιμοι για όλα, ακόμη και για «Mybaker» των BoneyM. – οι νεότεροι θα προτιμήσουν Mika.\n5 Αξιοποιήστε την τεχνολογία\nΑν έχετε προτζέκτορα, αφήστε τον να προβάλλει σλάιντ από καλοκαιρινές διακοπές της παρέας. Οι λιγότερο χορευτικοί τύποι θα καταδιασκεδάσουν και, φυσικά, θα βρουν την ευκαιρία για κοινωνικό σχολιασμό, ένα από τα κύρια συστατικά ενός πάρτι: «Είδες πόσο ωραία ήταν η κοπέλα που είχε φέρει ο Τάκης στη Δονούσα;». Εναλλακτικά, μπορείτε να προβάλετε μια κλασική, αγαπημένη ταινία, όπως είναι το «Party» με τον Πίτερ Σέλερς.\n6 Προσοχή στο πότισμα\nΚλείστε το αυτόματο πότισμα για τη συγκεκριμένη ημέρα. Επίσης, αν το πάρτι γίνεται σε κήπο, αφήστε το χώμα να «διψάσει», αλλιώς οι κυρίες που ανέβηκαν στα δωδεκάποντα θα δουν εαυτούς να βουλιάζουν ωσάν να τις ρουφάει ο «κρυφός βούρκος» των Βριλησσίων.\n7 Ανοίξτε έναν και δύο και τρεις μπουφέδες\nΔεν είναι θέμα ποσότητας εδεσμάτων, αλλά αριθμού καλεσμένων. Ο συνωστισμός μπροστά από έναν μπουφέ μπορεί να προκαλέσει συνειρμούς πολύωρης αναμονής στο γκισέ της Εφορίας. Γι’ αυτό απλώστε καλούδια και ποτά σε δύο ή περισσότερους μπουφέδες. Και μην ξεχνάτε τη διακόσμηση: δέστε κορδέλες και τούλια στον πάγκο, απλώστε χαρτοπετσέτες με χαρούμενα μοτίβα, στολίστε τις πιατέλες με πολύχρωμα λαχανικά, χρησιμοποιήστε ντιζάιν πιάστρες και διαφανείς χρωματιστές κανάτες νερού.\n8 Η ώρα του mojito\nΠροσέξτε τι «υπόσχεστε» στους καλεσμένους σας. Αν περιμένουν mojito από τα χεράκια σας, προμηθευτείτε καμιά δεκαριά γλάστρες με φουντωμένους δυόσμους, έτοιμους να θυσιαστούν στον βωμό της διασκέδασης, και να είστε πρόθυμοι να περάσετε τη μισή νύχτα κορφολογώντας τους. Και αν δεν θέλετε σερβιτόρο, μοιραστείτε τον χρόνο πίσω από την αυτοσχέδια μπάρα με κάποιους φίλους.\n9 Να το πιεις στο ποτήρι\nΝαι, αλλά όχι στο πλαστικό. Εκτός του ότι το τσούγκρισμα δεν έχει νόημα – ούτε ήχο –, η χρήση καμιάς εκατοστής ποτηριών μιας χρήσης έρχεται σε αντίθεση με το κοινό οικολογικό αίσθημα.\n10 Πάγο έχετε;\nΦροντίστε να έχετε προμηθευτεί μεγάλες ποσότητες από βενζινάδικα ή από εξειδικευμένες εταιρείες, αλλά και να έχετε κανονίσει επιπλέον χώρο αποθήκευσης, π.χ. ένα φορητό ψυγειάκι.\n11 Το πάρτι δεν είναι για χόρταση!\nΔεν είστε υποχρεωμένοι να σερβίρετε πλήρες μενού. Από την άλλη, μπολ με πατατάκια και ξηρούς καρπούς δείχνουν απλώς το σφιχτό χέρι σας. Μην ξεχνάτε ότι οι καλεσμένοι δεν μπορούν να πιουν με άδειο στομάχι. Μια καλή επιλογή είναι τα αλμυρά fingerfood. Τα σουβλάκια-καλαμάκια, σερβιρισμένα με αλάδωτες μικρές πίτες, θα εκτιμηθούν δεόντως όπως και τα ψητά καλαμπόκια και οι αλμυρές τάρτες, αρκεί να μην περιέχουν σπανάκι, που κολλάει στα δόντια και σαμποτάρει νέες γνωριμίες. Και για χρώμα στον μπουφέ γεμίστε ένα μεγάλο διαφανές μπολ με ντοματίνια.\n12 Κάντε ανακωχή με τους καπνιστές\nΟι φίλοι που είναι ακόμη εθισμένοι στη νικοτίνη περιμένουν έναν ξάστερο ουρανό για να ανάψουν το τσιγάρο τους. Δώστε τους θάρρος τοποθετώντας αρκετά τασάκια, τα οποία όμως θα αδειάζετε τακτικά. Αν το πάρτι γίνει σε κήπο, αφήστε διάσπαρτα πήλινα ή μεταλλικά δοχεία με άμμο, για να μην εθιστούν στη νικοτίνη τα… λουλούδια σας.\n13 Pool (ή μήπως poor😉 party\nΤα πάρτι δίπλα σε πισίνες στολισμένες με κεριά είναι μαγευτικά, αλλά κρύβουν πολλούς κινδύνους, όπως ατυχείς βουτιές από διόλου νηφάλιους καλεσμένους ή από απρόσεκτες κυρίες που αναδύονται με τη μάσκαρα να κυλάει στα μάγουλα και την πασμίνα βουτηγμένη στο χλώριο. Eχετε τον νου σας.\n14 Νιώστε παιδιά\nΣτην αγορά κυκλοφορούν μηχανές που φτιάχνουν μαλλί της γριάς – κοστίζουν περίπου 50-60 ευρώ. Επίσης, μπορείτε να προσφέρετε παγωτό από «παγωτατζή», τον οποίο θα «κλείσετε» μαζί με τον πάγκο του από γραφεία που διοργανώνουν παιδικά πάρτι. Για ένα φινάλε παιδικής χαράς «σπάστε την πινιάτα» ακολουθώντας το δημοφιλές μεξικανικό έθιμο. Αγοράστε μία εμπορίου, καθώς η κατασκευή της είναι πολύπλοκη, γεμίστε τη με δώρα και ζαχαρωτά, σπάστε τη με ένα πλαστικό ρόπαλο και γεμίστε τον τόπο εκπλήξεις. Στα ζαχαροπλαστεία Κωνσταντινίδης μπορείτε να νοικιάσετε παγωτοποδήλατα ή καροτσάκι-αντίκα. Για περιορισμένο αριθμό ατόμων, το κόστος ενοικίασης είναι 40-60 ευρώ και επιπλέον η χρέωση του παγωτού.\n15 Μουσικός αποχαιρετισμός\nΟταν η μουσική κλείσει και οι καλεσμένοι σας αρχίσουν να αποχωρούν, αφήστε το αεράκι να φτιάξει ένα μελωδικό χαλί με νότες από τους μελωδούς που θα έχετε κρεμάσει σε διάφορα σημεία. Και του χρόνου!\nΔημοσιεύθηκε στο BHMΑDECO, τεύχος 34, σελ. 96-97, Aύγουστος 2010.


Πώς να προστατευτείτε από τους ιούς ~ fotovoltos\n4:00 μ.μ. fotovoltos gr No comments\nΑν θέλετε να προστατευτείτε από τους ιούς που προκαλούν κρυολόγημα, φροντίστε να κοιμάστε αρκετά. Ένα πείραμα κατά το οποίο μολύνθηκαν επίτηδες με ιούς κρυολογήματος 153 υγιείς εθελοντές έδειξε\nπως η έλλειψη ύπνου μπορεί να αυξήσει σημαντικά τον κίνδυνο εκδηλώσεως συμπτωμάτων. Τι σημαίνει έλλειψη ύπνου; Στην συγκεκριμένη περίπτωση, το να κοιμάται κανείς λιγότερες από 7 ώρες το 24ωρο…\nΤο πείραμα πραγματοποίησαν επιστήμονες από το Πανεπιστήμιο Carnegie Mellon, με επικεφαλής τον δρα Σέλντον Κοέν.\nΟι επιστήμονες παρακολουθούσαν και κατέγραφαν επί 14 ημέρες τον ύπνο των ανδρών και των γυναικών που συμμετείχαν στη μελέτη τους. Η μέση ηλικία των εθελοντών ήταν τα 37 χρόνια (κυμαινόταν από 21 έως 55 ετών).\nΣτο επόμενο στάδιο της μελέτης – γράφουν οι επιστήμονες στην επιθεώρηση «Αρχεία Εσωτερικής Παθολογίας» (AIM) – έσταξαν ένα διάλυμα που περιείχε ρινοϊό στη μύτη των εθελοντών τους και παρακολούθησαν την πορεία της υγείας τους για πέντε ημέρες, στη διάρκεια των οποίων τους πήραν ρινικά δείγματα.\nΕπιπλέον, 28 ημέρες έπειτα από την έκθεσή τους στον ιό, τους πήραν και δείγματα αίματος για να διαπιστώσουν εάν είχαν αναπτύξει αντισώματα για να καταπολεμήσουν την μόλυνση.\nΑφού οι ερευνητές έλαβαν υπ’ όψιν όλους τους πιθανούς παράγοντες οι οποίοι θα μπορούσαν να αυξήσουν τον κίνδυνο νοσήσεως (μεταξύ αυτών την ηλικία, τον δείκτη μάζας σώματος, την φυλή και το κάπνισμα), κατέληξαν στο συμπέρασμα ότι όσοι εθελοντές κοιμούνταν λιγότερες από 7 ώρες κάθε βράδυ, είχαν σχεδόν τριπλάσιες πιθανότητες να εκδηλώσουν συμπτώματα κρυολογήματος σε σύγκριση με όσους αφήνονταν κάθε βράδυ στην αγκαλιά του Μορφέα επί 8 ή περισσότερες ώρες.\n«Ακόμα και οι εθελοντές που έχαναν το 2% έως 8% του οκτάωρου ύπνου που συνιστάται για καλή υγεία, είχαν τετραπλάσιες πιθανότητες να παρουσιάσουν συμπτώματα κρυολογήματος», είπε ο δρ Κοέν. «Και όταν κοιμάται κανείς λίγο και ταυτοχρόνως δεν κοιμάται καλά, ο κίνδυνος είναι ακόμα μεγαλύτερος».\nΣύμφωνα με τους ειδικούς, ο ύπνος και το ανοσοποιητικό σύστημα αλληλοεπηρεάζονται σημαντικά και γι’ αυτό είναι λογικό να μειώνεται η αντίστασή μας στους ιούς του κρυολογήματος, αλλά και άλλων λοιμώξεων όπως η γρίπη, όταν κοιμόμαστε λίγο ή/και άσχημα.\nΤα ευρήματα της νέας μελέτης υποστηρίζονται από αυτά προγενέστερων, οι οποίες έδειξαν πως ο κακός και ο ελλιπής ύπνος υπονομεύουν το ανοσοποιητικό μας σύστημα.